text: மிளகு (பைப்பர் நிக்ரம் Piper nigrum) என்பது 'பைப்பரேசியே' என்ற தாவரக் குடும்பத்தைச் சேர்ந்த , பூத்து காய்த்து படர்ந்து வளரும் கொடி வகையினைச் சார்ந்த தாவரமாகும். இதில் மிளகு மற்றும் வால் மிளகு என இரு வகை உண்டு. 'மிளகு' என இத்தாவரத்தின் பெயரிலே குறிக்கப்படும் இதன் சிறுகனிகள், உலர வைக்கப்பட்டு நறுமணப் பொருளாகவும், மருந்தாகவும், உணவின் சுவைகூட்டும் பொருளாகவும் உலகமெங்கும் பயன்படுத்தப்படுகிறது. மிளகில்,அது பதப்படுத்தப்படும் முறைக்கேற்ப கரு மிளகு, வெண் மிளகு, சிவப்பு மிளகு, பச்சை மிளகு எனப் பலவகை உண்டு. மிளகுக் கொடியின் பிறப்பிடம் தென்னிந்தியா ஆகும். தென்னிந்தியாவில் குறிப்பாக கேரளாவில் பெருமளவு மிளகு பயிரிடப்படுகிறது. மிளகின் வேறு பெயர்கள்- மலையாளி, குறுமிளகு மற்றும் கோளகம். தென்னிந்திய மொழிகளில் இத்தாவரம் தமிழில் மிளகு எனவும், கன்னடம்:மெனசு (menasu, ಮೆಣಸು) மலையாளம்: குறு மிளகு(Kuru Mulagu) தெலுங்கு: மிரியாலு அல்லது மிரியம் (miriyam, మిరియం) கொங்கணி: மிரியாகொனு (Miriya Konu) எனவும் அழைக்கப்படுகிறது. மிளகுக் கொடி, பொதுவாக வெப்ப மண்டலத்தை சார்ந்த தாவரமாக இருப்பதால், தென்னிந்தியாவின் தட்பவெப்ப நிலை இதன் வளர்ச்சிக்கு உகந்ததாகக் கருதப்படுகிறது. மிளகின் காரத்தன்மை அதிலுள்ள பெப்பரைன் என்ற வேதிப்பொருளால் எற்படுவதாகும். பொடியாக்கப்பட்ட மிளகை உலகின் பெரும்பான்மையான நாடுகளில், சமையலறைகளிலும், உணவு உண்ணும் மேசைகளிலும் காணலாம். மிளகின் கொடி, இலை மற்றும் வேர் முதலியன பயன் தரும் பாகங்களாகும். வரலாறு இந்தியாவை இயற்கை வாழிடமாகக் கொண்ட மிளகு, வரலாற்றுக்கு முந்தைய காலம்தொட்டே இந்தியச் சமையலில் முக்கிய தாளிப்புப் பொருளாகப் பயன்படுத்தப்படுகிறது. மலேசியா போன்ற தென்கிழக்கு ஆசிய நாடுகளில் மிளகு தற்போது சிறந்து விளங்கினாலும், இந்தியாவில் உள்ள கேரளக் கடற்கரைப் பகுதி, நெடுங்காலமாகவே மிளகு உற்பத்தியில் ஆதிக்கம் செலுத்தி வருகிறது. மிளகு வாணிகம் மிக லாபகரமானதாக இருப்பதனால், மிளகை 'கருப்புத் தங்கம்' என்று குறிப்பிடுகின்றனர். பண்டைக்காலத்தில் இப்பகுதியில் பணத்திற்கு பதிலாக மிளகை உபயோகப்படுத்தியதாக வரலாறு கூறுகிறது. இடைக்காலத்தில் இந்தியாவின் கேரளக் கடற்கரையில் விளைந்த மிளகு உலகமெங்கும் சந்தை படுத்தப்பட்டது. 16 ஆம் நூற்றாண்டின் இறுதியில், ஜாவா, சுமத்திரா, மடகாஸ்கர் போன்ற தீவுகளிலும், இந்தோனேசியா, மற்றும் பல கிழக்காசிய நாடுகளிலும் குறைந்த அளவில் பயிரிடப்பட்டது. இவ்விடங்களில் விளைந்த மிளகு சீனாவிலும், உள்நாட்டிலுமே விற்கப்பட்டதால், ஐரோப்பாவின் மிளகு வணிகம் இந்தியாவை நம்பியே இருந்தது. இந்தியாவில் பெரிதும் விளைந்த மிளகும், பிற நறுமணப் பொருள்கள் உற்பத்தியும் உலக வரலாற்றை மாற்றி அமைத்ததாகக் கூறினால் அது மிகையாகாது. லண்டனில் டச்சு வணிகர்கள் மிளகிற்கு ஐந்து சில்லிங் விலை ஏற்றம் செய்ததன் காரணத்தால்தான் கிழக்கிந்தியக் கம்பெனி என்ற நிறுவனமே துவங்கப்பட்டது. ஐரோப்பியக் குடும்பங்களில் ஒரு பெண் திருமணமாகி வரும்போது சீதனமாக மிளகு கொண்டுவருகிறாள் என்பது அவளது செல்வச் செழிப்பின் அடையாளமாகக் கருதப்பட்டது. ஐரோப்பிய நாடுகளில், நறுமணப் பொருள்களின் தேவை மிக அதிகமாக இருந்ததினாலும், அப் பொருள்கள் மிக விலை உயர்ந்ததாக இருந்ததாலும், அவற்றின் இறக்குமதியை அதிகப்படுத்தும் பொருட்டு, இந்தியாவுக்கு கடல்வழி கண்டுபிடிக்க பலர் முயன்றனர். இதன் வாயிலாகவே இந்தியாவிற்கான கடல்வழி கண்டுபிடிக்கப்பட்டது. இம்முயற்சிகளே பின்னர், இந்தியாவை ஐரோப்பியர் கைப்பற்றி அரசாளவும், அமெரிக்கா போன்ற கண்டங்களைக் கண்டுபிடித்துக் குடியேற்றம் செய்யவும் வழிவகை செய்தது. சொல்ச்சேர்க்கை ( சொற்சேர்க்கை ) மிள்கு -> மிளகு = நெடி ; மிள் -> மீள் பண்டைய காலம் மிளகை பண்டைய காலத்தில், இலத்தீன் மொழியில் பைப்பர் என்று குறிப்பிட்டனர்.பழம்பெரும் நாகரிகமான எகிப்து நாகரிகத்தின் எச்சங்களாக விளங்கும், பிரமிடுகளில் பதப்படுத்தப்பட்டுள்ள இறந்த அரசர்களின் மூக்கு துவாரங்களில் மிளகு காணப்பட்டதன் மூலம் பண்டைய எகிப்த்து நாகரிகத்தில் மிளகு சிறந்த மருத்துவப் பொருளாகவும், விலையுயர்ந்த பொருளாகவும் மதிக்கப்பட்டுள்ளது என்பதை அறியலாம். கி.மு. 1213 ஆம் ஆண்டில், எகிப்த்தின் அரசனான இரண்டாம் ராம்சிஸ் இறப்பின்போது நடத்தப்பட்ட இறுதி சடங்குகளில் மிளகு பயன்படுத்தப்பட்டுள்ளது தெரிய வந்துள்ளது. இருப்பினும், மிளகின் பயன்பாடு எந்த அளவில் பண்டைய எகிப்து நாகரிகத்தில் இருந்தது என்பது பற்றியும், எவ்விதம் மிளகு இந்தியாவிலிருந்து எகிப்து வரை கொண்டு செல்லப்பட்டது பற்றியும் அறிய இயலவில்லை. பண்டைய கிரேக்க நாகரிகத்திலும் கி.மு. 4 ஆம் நூற்றாண்டு முதல் மிளகு மிகக்குறைந்த அளவில் உபயோகப்படுத்தப்பட்டுள்ளது தெரிய வந்துள்ளது. மிக விலையுயர்ந்த பொருளாகவும், பெரும் தட்டுப்பாடுடைய பொருளாகவும் இருந்ததால், செல்வந்தர் மட்டுமே மிளகின் சுவையை அறிந்திருந்தனர். வாணிக வழிகள் நிலமார்க்கமாகவோ, அரபிக்கடலின் கடலோரமாக நீர்மார்க்கமாகவோ இருந்ததினால், மிளகு வாணிகம் குறைந்த அளவிலே நடைபெற்றது. கி.மு. 30 இல், எகிப்து ரோமப் பேரரசின் பகுதியானபின், தென் இந்தியாவின் கேரளக் கடற்கரையில் இருந்து அரபிக் கடலின் வழியே ஐரோப்பாவுக்கு முறையான வணிகக் கப்பல் போக்குவரத்துத் தொடங்கப்பட்டது. ரோமப் பேரரசின் வரலாற்று சான்றுகள் மூலம், ஆண்டுதோறும் சுமார் 120 வாணிகக் கப்பல்கள் இந்தியாவுக்கு பருவக்காற்று காலங்களில் வந்ததாக அறிய முடிகிறது. இக்கப்பல்களில் கொண்டு செல்லப்பட்ட [[நறுமணப் பொருள்களும், முத்து, வைரம் போன்ற கற்களும், மத்திய ஆசியாவில் உள்ள செங்கடல் வரை கொண்டு செல்லப்பட்டு, பின் நிலவழியாகவோ, நைல் ஆற்றின் கால்வாய்கள் வாயிலாகவோ, மத்தியதரைக் கடல் வரை எடுத்துச் செல்லப்பட்டு, மீண்டும் கப்பல் மூலமாக ரோம் நகருக்கு அனுப்பப்பட்டன. இந்தியாவுக்கு நேரடிக் கடல்வழி கண்டுபிடிக்கப்படும் வரை இத்தகைய கடுமையான பாதைகளின் மூலமே ஐரோப்பிய மிளகு வாணிகம் நடைபெற்றது. மிளகுக் கொடி சுமார் நான்கு மீட்டர் உயரம் வரை வளரக்கூடிய மிளகுக் கொடி ஒரு பல்லாண்டுத் தாவரமாகும். படரும் கொடி வகையைச் சார்ந்த இத்தாவரம், அருகில் இருக்கும் மரம், தூண், கயிறு ஆகியவற்றை பற்றி படரும் தன்மையுடையது. இதன் கொடி 10 -12 அடிக்குமேல் கெட்டியான பட்டையுள்ள மரத்தில் பற்றி வளரும். முக்கியமாக முள் முருங்கையில், இக்கொடிகள் மரங்களைப் பின்னிப் பிணைந்து அடர்த்தியாக வளரும். மிளகின் இலைகள் வெற்றிலை போல் பெரிதாக இருக்கும். இத்தாவரத்தின் இலைகள் சுமார் ஐந்து சென்டிமீட்டர் முதல் பத்து சென்டிமீட்டர் நீளத்தில், சுமார் மூன்று சென்டிமீட்டர் முதல் ஆறு சென்டிமீட்டர் அகலத்தில் காணப்படுகின்றன. எப்பொழுதும் பசுமையாகவும், கொடியின் கணுக்கள் சிறிது பெருத்தும் காணப்படும். இதன் சிறிய மலர்கள் சுமார் எட்டு சென்டிமீட்டர் நீளமுள்ள ஊசியைப் போன்ற தோற்றமுடைய மலர்க்காம்பில் பூக்கும். மலர்கள் காய்களாக வளர்ச்சி பெறும்போது, இம்மலர்க் காம்புகள், சுமார் 15 சென்டிமீட்டர் வரை வளர்ச்சி பெறுகிறது. இதன் காய்கள் ஒரு சரத்திற்கு 20-30 க்கு மேல் இருக்கும். பச்சையாக எடுத்து அதன் நிறம் மாறாமல் பதம் செய்தும் வைப்பார்கள். முற்றிய பழத்தைப் பறித்து வெய்யிலில் நன்கு காயவைத்தால் அது கரு மிளகாகச் சுண்டி சிறுத்துவிடும். இதுவே மிளகாகும். பயிரிடுதல் மிளகு விளைச்சலுக்கு நீண்ட மழைபொழிவு, சீராண உயர் வெப்பம் மறும் பகுதி நிழல் ஆகியவை தேவை மிளகு இந்தியாவில் தமிழ்நாட்டிலும், கேரளாவிலும், குடகு மலையிலும் அதிகமாகப் பயிராகிறது. இந்தியாவிலிருந்து ஐரோப்பா, சீனா, மத்திய கிழக்கு நாடுகள், வட ஆப்பிரிக்கா மிளகு பயிரிடும் முறை பரவியது. 16ம் நூற்றாண்டில் ஜாவா, சுமத்திரா, மடகாஸ்கர் மற்றும் மலேசியாவுக்குப் பரவியது. மிளகுக் கொடி மிதமான ஈரப்பதமிக்க, வளமான மண்ணில் நன்கு வளரக்கூடியது. 40 முதல் 50 சென்டிமீட்டர் நீளமுள்ள துண்டங்களாக இக்கொடியின் தண்டுப் பகுதியை, வெட்டி நடுவதின் மூலம் அதிகமாகப் பயிரிடப்படுகிறது. பொதுவாக மரங்களின் அருகாமையில் வளர்க்கப்படும் இக்கொடி அம்மரங்களைப் பற்றி வளரும் வண்ணம் மரபட்டைகள் நிறைந்த மரங்களுடன் வளர்க்கப்படுகின்றன. முதல் மூன்று ஆண்டுகள் இத்தாவரம் மிகுந்த கவனிப்புடன் வளர்க்கப்படுகிறது. நான்காம் ஆண்டு முதல் ஏழாம் ஆண்டு வரை இக்கொடி பூத்து காய்க்கிறது. ஒவ்வொரு காம்பிலும் சுமார் 20 முதல் 30 பழங்கள் காணப்படுகின்றன. ஒரு காம்பில் உள்ள சில காய்கள் சிவப்பு நிறமாகிப் பழுத்தவுடன், காம்புகள் அறுவடை செய்யப்படுகின்றன. பின் வெயிலில் காய வைக்கப்பட்டு, காய்ந்தவுடன், காம்புகளில் இருந்து பிரிக்கப்பட்டு பதப்படுத்தப்படுகின்றன. சமவெளியில் மிளகு மலைப்பகுதிகளில் மட்டுமே விளையக்கூடிய பயிராகக் கருதப்பட்ட மிளகு தற்போது சமவெளி பகுதிகளிலும் விளைவிக்கப்படுகிறது. மலைப்பகுதிகளில் நிலவக்கூடிய உகந்த சூழலை சமவெளிப் பகுதிகளிலும் ஏற்படுத்தினால் மிளகு நன்றாக வளர்ந்து மகசூலைத் தருகிறது. தமிழ்நாட்டில் மிளகு பயிரிடுவது தொடர்பாக பல்வேறு பயிற்சிகள் விவசாயிகளுக்கு அரசு மற்றும் தனியார் தொண்டு நிறுவனங்களாலும் வழங்கப்பட்டு வருகின்றன. வால் மிளகு வால்மிளகு(Piper Cubeba) என்பது, ஒரு வகையான மூலிகைக் கொடியில் காய்ப்பதாகும். மிளகின் ஒரு வகையான இது மிளகைப்போலவே, ஆனால் காம்புடன் இருப்பதால், வால்மிளகு எனப் பெயர். இதன் மணத்திற்காக சமையலில் பயன்படுத்தப் படுகிறது. மேலும், மருத்துவ குணங்களையும் கொண்டுள்ளது. இதன் காரத்தன்மையால், பசியினைத் தூண்டுவது மற்றும் உடல் வெப்பத்தை அதிகரிப்பது ஆகிய குணங்களைக் கொண்டுள்ளது. சித்த மருத்துவத்தில், பல்வேறு நோய்களைத் தீர்ப்பதற்கு பயன்படுகிறது. பதப்படுத்தும் முறைகள் கருமிளகு பச்சையான பழுக்காத சிறு மிளகு காய்கள் கொடிகளில் இருந்து பறிக்கப்பட்டு, சூடான நீரில் சிறிது நேரம் ஊற வைக்கப்பட்டு, பின்னர் உலர வைக்கப்படுகின்றன. இக்காய்களின் வெளித்தோல் சூட்டினால் உறிக்கப்படுவதனால், இக்காய்கள் வேகமாக உலருவதோடு, அதன் சதைப்பகுதி விதையுடன் காய்ந்து, சுருங்கி, பூஞ்சைகளின் மூலமாகக் கருநிறத்தைப் பெறுகிறது. இக்காய்களை உலர்த்துவதற்கு இயற்கையான சூரிய ஒளியும், பல இயந்திரங்களும், இடத்திற்கேற்ப பயன்படுத்தப்படுகிறது. இவ்வாறு உலர்த்தப்பட்ட மிளகு, பின் சரியான பொதிகளில் அடைக்கப்பட்டு சந்தைகளுக்கு அனுப்பப்படுகிறது. வெண்மிளகு பெரும்பான்மையான நாடுகளில் கருமிளகே உபயோகத்தில் இருப்பினும், சில பகுதிகளில், வெண்மிளகும் பயன்படுத்தப்படுகிறது. மேற்கூறிய வழிமுறைகளைப் போலின்றி, வெண்மிளகு உற்பத்திக்கு பழுத்த மிளகுப் பழங்கள் பயன்படுத்தப்படுகின்றன. இப்பழங்கள் ஏறத்தாழ ஒரு வாரம் நீரில் ஊறவைக்கப்படுகின்றன. இதன் மூலம், பழத்தின் சதைப்பகுதி அழுக வைக்கப்படுகிறது. பின், பழத்தின் சதைப் பகுதி தேய்த்து அகற்றப்பட்டு, விதைகள் உலர்த்தப்படுகின்றன. உலர வைக்கப்பட்ட வெண்நிற விதைகள் வெண்மிளகாக சந்தைப்படுத்தப்படுகிறது. மற்ற சில முறைகளும் உபயோகத்தில் உள்ளன. இவற்றில் சிலவற்றில் பழுக்காத மிளகுக் காய்களும் வெண்மிளகு உற்பத்திக்குப் பயன்படுத்தப்படுகின்றன. பச்சை மிளகு பச்சை மிளகு, கருமிளகைப் போலவே பழுக்காத சிறு மிளகுக் காய்களை உலர வைப்பதன் மூலம் தயாரிக்கப்படுகிறது. காய்களின் பச்சை நிறத்தைத் தக்கவைத்துக் கொள்ள, கந்தக டை ஆக்சைடுடன் கலக்குதல், உறைய வைத்து உலர்த்துதல் ஆகிய சில வழிமுறைகள் பின்பற்றப்படுகின்றன. வினிகருடன் ஊற வைக்கப்பட்ட பச்சை மிளகுக் காய்களும் பச்சை நிறத்தைக் கொண்டுள்ளன. ஆசிய சமையல் முறைகளில் ஒன்றான, தாய்லாந்து நாட்டுச் சமையல் முறையில், புதிதாக பறிக்கப்பட்ட பச்சை மிளகுப் பழங்கள் பெரிதும் உபயோகப்படுத்தப்படுகிறது. . உலர வைக்கப்படாத அல்லது பாதுகாக்கப்படாத மிளகுக் காய்கள் விரைவில் கெடும் இயல்பு கொண்டவை. சிவப்பு மிளகு வினிகரில் ஊற வைத்து பாதுகாக்கப்பட்ட பழுத்த மிளகு சிறு பழங்கள், இளஞ்சிவப்பு மிளகு என்றும், சிவப்பு மிளகு என்றும் அழைக்கப்படுகிறது. பழுத்த மிளகுப் பழங்களை சில வேதியல் பொருள்களின் துணையுடன் உலர வைப்பதன் மூலமும் சிவப்பு மிளகு தயாரிக்கப்படுகிறது. சமையல் தமிழ்நாட்டுச் சமையலில் மிளகு முக்கிய பங்கு வகிக்கிறது. தமிழ்நாட்டு உணவு வகைகளான பொங்கல், மிளகு ரசம், மிளகுக் கோழி வருவல், முட்டை வருவல், உருளைக்கிழங்கு பொரியல் ஆகியவற்றில் சுவைகூட்டும் பொருளாக மிளகு அதிக அளவில் உபயோகப்படுத்தப்படுகிறது. தமிழகத்தின் புகழ்பெற்ற சமையல் முறையான செட்டிநாடு சமையலில் மிளகு அதிகமாக பயன்படுத்தப்படுகிறது. சமையலில் காரச்சுவை ஊட்டுவதற்காக முற்காலத்தில் மிளகு பயன்பட்டது. தற்போது மற்றொரு காரச்சுவைப் பொருளான மிளகாய், மிளகை விட அதிகமாகப் பயன்படுத்தப்படுகிறது. ஆங்கிலத்தில், மிளகை பெப்பர் என்றும், மிளகாயைச் சில்லி பெப்பர் என்றும் பொதுவாகக் குறிக்கின்றனர். மிளகு வாணிகம் மிளகு ரகங்கள் அவை விளையும் இடங்களின் பெயரிலேயே உலகச் சந்தைகளில் அறியப்படுகின்றன. மிகப் புகழ்பெற்ற இந்திய வகைகளாக அறியப்படுவன : மலபார் மிளகு மற்றும் தாலச்சேரி மிளகு. இதில் தாலச்சேரி மிளகு உயர்தரமாக மதிக்கப்படுகிறது. மலேசியா நாட்டின் சரவாக் மிளகு , போர்ணியோத் தீவிலும், இந்தோனேசியா நாட்டின் லம்பூங் மிளகு சுமத்திராத் தீவுகளிலும் விளைகிறது. 2002 ஆம் ஆண்டில், மிளகு, உலக தாளிப்புப் பொருள் வாணிபத்தில் சுமார் 20 விழுக்காட்டினைப் பெற்றது. மிளகின் விலை உலகச் சந்தையில் உற்பத்திக்கேற்ப வெகுவாக மாறக்கூடியது. சர்வதேச மிளகுச் சந்தை கொச்சி நகரில் அமைந்துள்ளது. தற்காலத்தில், வியட்நாம் நாடு உலக மிளகு ஏற்றுமதியில் முதலிடம் வகிக்கிறது. வியட்நாமிலிருந்து, 2003 ஆம் ஆண்டில், சுமார் 82,000 டன் மிளகு ஏற்றுமதி செய்யப்பட்டது. வியட்நாமை அடுத்து, இந்தோனேசியா (67,000 டன்), இந்தியா (65,000 டன்), பிரேசில் (35,000 டன்), மலேசியா (22,000 டன்), இலங்கை (12,750 டன்), தாய்லாந்து, சீனா ஆகிய நாடுகளும் மிளகு ஏற்றுமதியில் முன்னிலையில் உள்ளன. மருத்துவ குணங்கள் கல்சியம், இரும்பு, பாஸ்பரஸ் போன்ற தாது உப்புக்களும், கரோட்டின், தயாமின், ரிபோபிளவின், ரியாசின் போன்ற வைட்டமின்களும் மிளகில் உள்ளன மிளகு சித்த மருத்துவ முறைகளில் அதிகம் பயன்படுத்தப்படுகிறது. சளி, கோழை, இருமல் நீக்குவதற்கும் நச்சு முறிவு மருந்தாகவும் மிளகு பயன்படுகிறது. மிளகு வயிற்றிலுள்ள வாயுவை அகற்றி உடலுக்கு வெப்பத்தைத் தருவதோடு வீக்கத்தைக் கரைக்கும் தன்மையும் உடையது. உடலில் உண்டாகும் காய்ச்சலைப் போக்கும் தன்மை உடையது. இது காரமும் மணமும் உடையது. உணவைச் செரிக்க வைப்பது. உணவில் உள்ள நச்சுத் தன்மையைப் போக்க வல்லது. இவற்றையும் பார்க்க சுவைப்பொருட்கள் (பலசரக்குகள்) பட்டியல் இந்திய வாசனைத் திரவியங்கள் மேற்கோள்கள் வெளி இணைப்புகள் மிளகு விவசாயம் குறித்த செய்தி மூலிகைகள் சுவைப்பொருட்கள் மூவடுக்கிதழிகள் கொட்டைகள்


source: CulturaX

text: தற்கொலைக்கு முயற்சித்த இளைஞன் சிகிச்சை பல இன்றி உயிரிழப்பு - மட்டு செய்திகள் Home / Unlabelled / தற்கொலைக்கு முயற்சித்த இளைஞன் சிகிச்சை பல இன்றி உயிரிழப்பு தற்கொலைக்கு முயற்சித்த இளைஞன் சிகிச்சை பல இன்றி உயிரிழப்பு மட்டக்களப்பு கல்லடி உப்போடை விபுலானந்த வீதியை சேர்ந்த இளைஞன் ஒருவர் தூக்கிலிட்ட நிலையில் மீட்கப்பட்டு மட்டக்களப்பு வைத்தியசாலையில் அனுமதிக்கப்பட்ட நிலையில் உயிரிழந்துள்ளதாக பொலிசார் தெரிவிக்கின்றனர் மட்டக்களப்பு காத்தான்குடி பொலிஸ் பிரிவுக்குற்பட்ட கல்லடி உப்போடை விபுலானந்த வீதியை சேர்ந்த கணேசமூர்த்தி சாரோஜிதன் ( வயது 22 ) என்ற இளைஞன் கல்லடி மாரியம்மன் கோயில் வீதியில் உள்ள அவரது உறவினர் வீட்டில் தூக்கில் தொங்கிய நிலையில் உறவினர்களினால் மீட்கப்பட்டு மட்டக்களப்பு போதனா வைத்தியசாலையில் அனுமதிக்கப்பட்ட நிலையில் உயிரிழந்துள்ளதாக பொலிசார் தெரிவிக்கின்றனர் குறித்த இளைஞன் கடந்த திகதி 26ஆம் கல்லடி பால ஆற்றில் விழுந்து தற்கொலை செய்துகொண்ட கல்லடி மாரியம்மன் கோயில் வீதியை சேர்ந்த கணேசமூர்த்தி .உமாரமணனனின் சகோதரன் என உறவினர்கள் தெரிவிக்கின்றனர் . குறித்த இளைஞனின் மரணம் தொடர்பான விசாரணைகளை மட்டக்களப்பு மாவட்ட குற்றதடவியல் பொலிசாரும் மற்றும் மட்டக்களப்பு காத்தான்குடி பொலிசாரும் மேற்கொண்டு வருகின்றனர் தற்கொலைக்கு முயற்சித்த இளைஞன் சிகிச்சை பல இன்றி உயிரிழப்பு Reviewed by Unknown on 7:32 AM Rating: 5 "சிகிச்சை பல இன்றி..." என்று தலைப்பிட்டிருக்கிறீர்கள்...என்ன அர்த்தம்? "பலனின்றி...அதாவது பலன்+இன்றி" என்றல்லவா வந்திருக்க வேண்டும்! ஒழுங்காகத் தமிழ் தெரியாதவர்களெல்லாம் ஊடகவியலாளரா? தழிழைக் கொல்லாதீர்!!


text: திருக்கைமீன் குட்டியிடும் அரியவகை காட்சியை பார்த்து இருக்கிறீர்களா? கடற்கரையில் கரையொதுங்கிய வைரல் காணொளியை பாருங்க !! - Online90Media September 3, 2021 Online90Leave a Comment on திருக்கைமீன் குட்டியிடும் அரியவகை காட்சியை பார்த்து இருக்கிறீர்களா? கடற்கரையில் கரையொதுங்கிய வைரல் காணொளியை பாருங்க !! இந்த பல்வேறு வகைப்பட்ட ஒவ்வொரு வகை விலங்குகளும் மாறுபட்ட பண்புகளுடன் மாறுபட்ட சூழலில் வாழும் தன்மை உடையன. அதாவது தமக்கென ஒரு சூழலை அமைத்து அதற்கேற்ப வாழும் இயல்புடையது. மக்களுக்கும் தெரியும் ஒரு சில வகை உயிரினங்கள் இருந்தாலும் அதிகமான உயிரினங்களின் செயற்பாடுகள் மக்களால் இலகுவாக நேரில் கண்டிட முடியாது. பெரும்பாலானவர்களுக்கு இவ்வகையான செயற்பாடுகளை காணொளி வாயிலாக மட்டுமே கண்டிட முடிகிறது. சில உயிரினங்கள் மனிதர்கள் அரிதான நேரத்தில் மட்டும் பார்க்கக் கூடிய அரிய வகை உயிரினங்களாக இருக்கின்றன. தற்பொழுது சமூக வலைத்தளங்களில் திருக்கைமீன் குட்டியிடும் அரியவகை காட்சி வைரலாக பரவத்தொடங்கியுள்ளது. இந்த உலகில் காணப்படும் ஒவ்வொறு உயிரினங்களும் வித்தியாசமாகவும் தனித்துவமாகவும் காணப்படுகிறது. நம்முடைய சிந்தனைக்கும் அப்பாற்பட்ட உயிரினங்கள் ஒவ்வொரு நாளும் உலகின் பல்வேறு பகுதிகளிலிருந்து அறியப்பட்டு வருகின்றன. அந்த வகையில் நாம் கண்டிராத கேட்டிராத சில வினோத உயிரினங்களைப் பற்றி கேள்விப்படுகின்ற பொழுது அவை நம்மை வியப்பில் ஆழ்த்துவது இயல்பானதே, உலகில் நடக்கும் நிகழ்வுகளை உடனுக்குடன் அறிந்துகொள்ள தற்பொழுது சமூக வலைத்தளங்கள் பெரிதும் உதவுகின்றன. அந்த வகையில் தற்பொழுது திருக்கை மீன் ஓன்று கடற்கரையில் கரை ஒதுங்கிய நிலையில் அங்கிருந்த வண்ணம் கடற்கரையிலேயே குட்டி போ டு கி ன்ற நிகழ்வு ஓன்று இணையதளத்தில் வைரலாகி வருகிறது. குறிப்பாக இந்த மாதிரி நிகழ்வுகள் எல்லாம் இலகுவாக பார்த்திட முடியாத நிகழ்வுகளாகும், அதிகமாக கடலுக்கும் மட்டுமே நடக்கும் இந்த நிகழ்வுகள் இலகுவாக பார்த்திட முடியாது. ஆனால் இங்கு கர்ப்பமடைந்த ஒரு திருக்கை மீன் ஒன்று கரை ஒதுக்கியுள்ளது. எத்தனைமுறை பார்த்தாலும் சலிக்காத காட்சி!! கராத்தே கற்றுக்கொள்ளும் சுட்டி குழந்தையின் குறும்பு காணொளியை ஒரு நிமிடம் பாருங்க !!


source: fineweb

text: நான் மிக ஆவலுடன் எதிர்பார்த்த நிகழ்வு இது. ஆனால் அதற்கு போக முடியாமல் என் உடல்நலம் சதி செய்து விட்டதே. ஆஸ்பத்திரியிலிருந்து டிஸ்சார்ஜ் ஆனாலும் இடது காலை பெல்ட் போட்டு இருக்கியிருக்கிறது. ஆகவே காலை இழுத்து இழுத்துத்தான் நடக்க வேண்டியுள்ளது. கீழே உட்கார ஏலாது. இது எத்தனை நாளைக்கு என்றால் டாக்டர் சீரியசாகவே பிப்ரவரி முதல் வாரம் வரை எனக் கூறிவிட்டார். அதிலும் காலை இழுத்து நடப்பதும் வீட்டுக்குள்ளே மட்டும்தான் வெளியே வந்தால் தெரியும் சேதி என என் வீட்டம்மாவிடம் அவர் கூறிவிட்ட நிலையில் வெளியே வரவே அனுமதி லேது என்றாகி விட்டது. போன முறை மாதிரி இம்முறையும் இணையத்தில் நேரடி ஒளிபரப்பு இருக்குமா என கேட்டதற்கு துக்ளக் ஆஃபீசில் தெரியாது எனக் கூறி விட்டார்கள். சரி பார்ப்போம். எனது ஏமாற்றத்தை இங்கு இச்சமயம் பதிவு செய்கிறேன். யாராவது துக்ளக்குக்கு சொல்லி நேரடி இணைய ஆன்லைன் ஒளிபரப்பு வைத்தால் நன்றாக இருக்கும். அன்புடன், டோண்டு ராகவன் வெண்முரசு (சென்னை) கலந்துரையாடல் - அன்புள்ள நண்பர்களுக்கு, வணக்கம். இந்த வருடத்தின் முதல் வெண்முரசு (சென்னை) கலந்துரையாடல் வருகிற ஞாயிறு மாலை 4 மணி முதல் 8 மணி வரை நடைபெற உள்ளது. இதில் சிறப... 12 hours ago


முட்டாள்தனத்திற்கு எப்படி மருந்து கண்டுபிடிக்கப் போகிறோம் என்று காட்டமாக ஹர்பஜன் சிங் தனது ட்விட்டர் பதிவில் குறிப்பிட்டுள்ளார். இந்தியாவில் கரோனா வைரஸ் தொற்றின் தீவிரம் நாளுக்கு நாள் அதிகரித்து வருகிறது. இதனைக் கட்டுப்படுத்த 21 நாட்கள் ஊரடங்கை அமல்படுத்தியுள்ளார் பிரதமர் மோடி. இதனிடையே பிரதமர் மோடியின் வேண்டுகோளை ஏற்று, நேற்று (ஏப்ரல் 5) இரவு 9 மணிக்கு விளக்குகள் அனைத்தையும் 9 நிமிடங்கள் அணைத்துவிட்டு விளக்கு, மெழுகுவர்த்தி, டார்ச் லைட் அல்லது செல்போன் லைட்டை ஒளிர விட்டார்கள். இந்தியா முழுக்கவே பல்வேறு நகரங்களில் இது முழுமையாக கடைப்பிடிக்கப்பட்டது. இதே வேளையில், பலரும் வெடி வெடித்துக் கொண்டாடினார்கள். இதற்கு சமூக வலைதளத்தில் கடும் எதிர்ப்புகள் எழுந்தன. வைஷாலி நகர் என்ற ஏரியாவில் மாடியில் வெடி வெடிக்கும்போது, தீப்பற்றிக் கொண்டது. ஆனால் எந்தவொரு உயிர்ச் சேதமும் ஏற்படவில்லை. இந்தத் தீ விபத்து வீடியோ பதிவாக ட்விட்டரில் வெளியானது. இதனைப் பகிர்ந்து பலரும் தங்களுடைய கடும் எதிர்ப்புகளைத் தெரிவித்தார்கள். இந்த வீடியோவைப் பகிர்ந்து ஹர்பஜன் சிங் தனது ட்விட்டர் பதிவில், "நாம் கரோனாவுக்கு மருந்து கண்டுபிடிக்கலாம். ஆனால், முட்டாள்தனத்திற்கு எப்படி மருந்து கண்டுபிடிக்கப் போகிறோம்" என்று காட்டமாகப் பதிவிட்டுள்ளார்.


text: கடந்த டிசம்பர் 14 ஆம் தேதி வெள்ளிக்கிழமை மஹரிபிலிருந்து ஸபர் மாதம் முதல் பிறை என்ற அடிப்படையில் வரக்கூடிய ஜனவரி 12ஆம் தேதி சனிக்கிழமை மஹரிபிற்கு பிறகு தமிழகத்தில் பிறை தேடவேண்டிய சந்தேகத்திற்குரிய நாளாகும். எதிர்வரும் ஜனவரி 12ஆம் தேதி சனிக்கிழமை மஹரிபிற்கு பிறகு தமிழகத்தில் பிறை தென்பட்டால் அன்று ரபியுல் அவ்வல் முதல் பிறை ஆகும். அன்று பிறை தென்படாவிட்டால் நபிவழி அடிப்படையில் ஸபர் மாதத்தை 30ஆக பூர்த்தி செய்ய வேண்டும். பிறை தென்பட்டால் பிறை பார்த்த தகவலை உடனே கீழ்கண்ட எண்களில் தெரியப்படுத்தவும். தொடர்புக்கு: 9677077030 9952056444 9952035444 9952035333


பெருந்தன்மை என்பதைவிட இதுதான் உண்மையில் இருக்கவேண்டிய ஊடகவியலாளருக்கான தன்மை என நினைக்கிறேன்.


முன்னதாக எரிமலை வெடிப்பின் காரணமாக, புகையும், எரிமலைக் குழம்பும் பரவியது. இதனை வேடிக்கை பார்த்த 25 பேர் பலியாகினர். மீட்பு நடவடிக்கைகளில் தாமதமானதால், பலி எண்ணிக்கை மேலும் அதிகரித்துள்ளது. எரிமலை வெடித்து, வானில் 10 கி.மீ தூரம் வரை பரவியது. இதனால் அப்பகுதியில் விமானப் போக்குவரத்து பாதிக்கப்பட்டுள்ளது. மேலும் பியூகோ எரிமலை அமைந்துள்ள நகரம், முழுவதுமாக அழிந்துள்ளது. நேற்று 69ஆக இருந்த பலி எண்ணிக்கை, இன்று 106ஆக அதிகரித்துள்ளது. 200க்கும் மேற்பட்டோர் காணாமல் போய்விட்டனர். Guatemala volcano erupts death toll increases 106 whole village wiped out.


சம்மர் ஸ்பெஷல் – பூசணி சாலட் – செய்து பாருங்கள் காய்கறிகளின் வரலாறு – 22 திருஷ்டிக்காக உடைக்கப்படும் காயாக மாறிப்போன பூசணிக்காயின் பூர்வீகம் தென்கிழக்கு ஆசியா பகுதி. பழந்தமிழ் இலக்கியங்களில் சுட்டப்படும் பூசணிக்காய் இதுவே.கோயில்களில் உயிர்பலி கொடுக்கும் வழக்கம் வைதீக மதங்களின் வருகைக்குப் பிறகு மாற்றத்துக்குட்பட்டபோது அங்கோ பயன்பட்டது அதுவரை சமையலுக்காக பயன்பட்ட பூசணிக்காய். கோயில்களில் உயிர்பலி கொடுப்பதற்கு மாற்றாக பூசணிக்காய், தேங்காயை உடைக்க ஆரம்பித்தனர். குளிர்காலத்தில் மட்டும் விளைந்துகொண்டிருந்த இந்தக் காய், தற்போது எல்லா காலங்களிலும் விளைவிக்கப்படுகிறது. பெரும்பாலும் உடைப்பதற்காக விளைவிக்கப்பட்டாலும் இதில் உள்ள சத்துக்களை குறைத்து மதிப்பிட முடியாது. சமையலில் சேர்க்கப்படும் மற்ற காய்கறிகளைப் போலவே இது சத்து நிறைந்த காய். சாம்பல் பூசணி, வெண் பூசணி என்ற பெயர்களாலும் இது அழைக்கப்படுகிறது. சமைப்பதற்கு உகந்த பூசணிக்காய் எது? மேல்புற தோலில் சாம்பலை பூசியது போன்று இருக்கும் காயே சமைப்பதற்கு உகந்த காய். மேலும் இதன் தோலில் நகத்தால் லேசாக அழுத்திப் பார்த்தால் மென்மையாக இருக்க வேண்டும். கடினமாக இருந்தால் முற்றிய காயாக இருக்கலாம். இதை சமைப்பது கடினம். பூசணிக்காயில் உள்ள சத்துக்கள் 100கிராம் பூசணிக்காயில் கார்போஹைட்ரேட் 3 கி,நார்ச்சத்து 2.9கி, கொழுப்பு 0.2கி, புரதம் 0.4கி அத்தியாவசிய சத்துக்கள் உள்ளன. இதில் வைட்டமின் சி 16%, வைட்டமின் பி காம்பளக்ஸ் உள்ளது. இவற்றைத் தவிர, கால்சியம், இரும்பு, பொட்டாசியம், சோடியம்,மக்னீசியம் போன்ற தனிம சத்துக்களும் அடங்கியுள்ளன. பூசணியில் ஒரு ரெசிபி... துருவிய பூசணி – ஒன்றரை கிண்ணம் அவல் – ஒரு கிண்ணம் தயிர் – ஒரு கிண்ணம் கொத்துமல்லித்தழை (பொடியாக நறுக்கியது) – சிறிது பூசணித் துருவலில் இருக்கும் தண்ணீரை ஒரு கிண்ணத்தில் லேசாகப் பிழிந்துவிட்டு, துருவலை மட்டும் தனியாக வேறொரு கிண்ணத்தில் வைத்துக் கொள்ளவும். அவலை லேசாக தண்ணீரில் அலசி பிழிந்து, பூசணி தண்ணீரில் 15 நிமிடங்கள் ஊற வைக்கவும். பிறகு துருவிய பூசணி, ஊறிய அவல், தயிர், உப்பு எல்லாவற்றையும் கலந்து வைத்து கொண்டு, எண்ணெயில் கடுகு, காய்ந்த மிளகாய், பெருங்காயத்தூள், பச்சை மிளகாய் எல்லாவற்றையும் போட்டு தாளித்து, இந்தக் கலவையில் கொட்டி கலந்து விடவும். இறுதியாக நறுக்கி வைத்த கொத்துமல்லித்தழையைத் தூவி பரிமாறலாம். குறிச்சொல்லிடப்பட்டது அவல், இரும்பு, காய்கறிகளின் வரலாறு, கால்சியம், கொத்துமல்லித்தழை, சமைப்பதற்கு உகந்த பூசணிக்காய் எது?, சமையல், சோடியம், தயிர், திருஷ்டி பூசணி, பூசணி சாலட், பூசணிக்காயில் உள்ள சத்துக்கள், பூசணியில் ஒரு ரெசிபி, பொட்டாசியம், மக்னீசியம், வைட்டமின் சி, வைட்டமின் பி காம்பளக்ஸ் Previous postகுழந்தைகளை அளவோடு புகழுங்கள்! Next postஜெயம் ரவி, ஹன்சிகா நடிக்கும் ரோமியோ ஜூலியட் – முதல் பார்வை


நாம் தமிழர் கட்சியில் இணைய தங்கள் பகுதி பிரச்சனையை தெரிவிக்க தலைமையகத்துக்கு மின்னஞ்சல் செய்ய கட்சி வளர்ச்சிக்கு நன்கொடை வழங்க


உலகளவில் அச்சுறுத்தலை ஏற்படுத்தியுள்ள கரோனா வைரஸ் இந்தியாவில் வேகமாக பரவி வருகிறது. இந்தியாவில் தற்போது கரோனா வைரஸ் உறுதி செய்யப்பட்டோரின் எண்ணிக்கை 2,902 ஆகவும், இந்த வைரஸ் பாதிப்பால் உயிரிழந்தவர்களின் எண்ணிக்கை 68 ஆகவும் உள்ளது. முன்னெச்சரிக்கை நடவடிக்கையாக நாடு முழுவதும் 21 நாட்களுக்கு ஊரடங்கு உத்தரவு அமல்படுத்தப்பட்டுள்ளது. இதற்கிடையில் மூன்றாவது முறையாக கரோனா குறித்து மக்களிடம் உரையாற்றிய பிரதமர் நரேந்திர மோடி, "வரும் ஞாயிற்றுக்கிழமை (05/04/2020) அன்று இரவு 09.00 மணிமுதல் 9 நிமிடங்களுக்கு மக்கள் அனைவரும் வீட்டில் பல்புகளை அணைத்து செல்போன் டார்ச், அகல் விளக்குகள், மெழுகுவர்த்தியை ஏற்ற வேண்டும்" என்று வேண்டுகோள் விடுத்திருந்தார். இந்நிலையில் இந்தியாவின் முக்கிய பகுதிகளில் முக்கிய நகரங்களில் மக்கள் தீபங்களை ஏற்றினர். தமிழகத்திலும் பல இடங்களில் வீடுகளில் ஒற்றுமை தீபம் ஏற்றப்பட்டது. கரோனா என்ற இருள் அகல தமிழக மக்கள் ஒற்றுமை வெளிப்படுத்தி வீடுகளில் ஒளி ஏற்றினர். சென்னை, திருச்சி, மதுரை, கோவை உள்ளிட்ட மாவட்டங்களில் வீடுகளில் மக்கள் தீப ஒளி ஏற்றினர். நெல்லை, தஞ்சை, நாகை, திருவாரூர், நாமக்கல், புதுக்கோட்டை, சேலம் ஆகிய மாவட்டங்களிலும் பல வீடுகளில் ஒற்றுமை தீபம் ஏற்றப்பட்டது.அதேபோல் முதல்வர் எடப்பாடி பழனிச்சாமி,துணை முதல்வர் ஓபிஎஸ் இல்லங்களிலும் அகல் விளக்குகளில் ஒளி ஏற்றினர். .


text: இளம் பெருவழுதி இளம் பெருவழுதி என்னும் சங்க காலத்து அரசன் கடற்போரிலோ, கடற்கோளிலோ மாய்திருக்க வேண்டும். இவனை கடலுள் மாய்ந்த என்னும் அடைமொழியுடன் அழைப்பர். இவன் தனக்கென் வாழாது பிறற்குரியனாய் இருந்தான் எனவும், ஈகை இரக்கம் போன்ற நற்குணங்கள் பெற்றாவன் என்றும் குறிபிடப்படுகின்றது. இவன் திருமாலிடம் பேரன்புடைய்வனாக இருந்தான் எனவும் தெரிகின்றது. இளம்பெரு வழுதி சங்ககாலப் புலவர்களில் ஒருவனாகவும் திகழ்ந்தான். இவர் பெயரில் 2 பாடல்கள் உள்ளன.புறநானூற்றுப் பாடலைப் பாடியவர் வேறு, பரிபாடல் நூலிலுள்ள பாடலைப் பாடியவர் வேறு என்பது அறிஞர்கள் கருத்து. பாடலின் பொருளமைதியே இதற்குக் காரணம். புறநானூறு 182[தொகு] பாடல்[தொகு] உண்டால் அம்ம இவ் வுலகம் இந்திரர் அமிழ்தம் இயைவது ஆயினும் இனிது எனத் தமியர் உண்டலும் இலரே முனிவிலர் துஞ்சலும் இலர் பிறர் அஞ்சுவது அஞ்சிப் புகழ் எனின் உயிரும் கொடுக்குவர் பழி எனின் உலகுடன் பெறினும் கொள்ளலர் அயர்விலர் அன்ன மாட்சி அனையர் ஆகித் தமக்கு என முயலா நோன் தாள் பிறர்க்கு என முயலுயர் உண்மை யானே. பாடல் தரும் செய்தி[தொகு] - இந்திரர் அமிழ்தம் = தேவாமிர்தம், சாவா மருந்து (கட்டுக்கதை நம்பிக்கை) அமிழ்தம் பெறினும் பகிர்ந்து உண்ணுபவர், சினம் கொள்ளாதவர், தூங்காமல், அஞ்சாமல் உழைத்துப் புகழுக்காக உயிரையும் தருபவர், உலகையே கூலியாகப் பெறுவதாயினும் சான்றோர் பழிக்கும் செயலைச் செய்யாதவர், முயற்சியைப் பிறர் நலனுக்கு ஆக்குவோர் ஆகிய இவர்கள் வாழ்வதால்தான் உலகம் வாழ்கிறது. பரிபாடல் 15[தொகு] செய்தி[தொகு] - திருமாலிருஞ்சோலை = இருங்குன்று = பெரும்பெயர் இருவரை = கேழ் இருங்குன்று (அழகர் மலை) அழகர் மலைத் திருமாலை வழிபடுமாறு இந்தப் பாடல் கூறுகிறது. இந்தத் திருமாலின் பெருமை இப்பாடலில் விரிவாகப் பேசப்படுகிறது. 66 அடிகள் கொண்ட இந்தப் பாடலுக்கு மருத்துவன் நல்லச்சுதன் என்பவர் இசை அமைத்து நோதிறம் என்னும் தமிழ்ப்பண்ணால் பாடியுள்ளார்.


"மிதமான" உணவு... "இதமான" பயிற்சி!'' : -ஃபிட்னெஸ் அனன்யா - விதை2விருட்சம் நாடோடிகள்’ நல்லம்மாவை மனசு மறக்குமா? சீடை, முறுக்கு, வடை என எந்நேரமும் தாவணி போட்ட மினி கிரைண்டராக சிணுங்கினாரே... அதே அனன்யா தான்! ‘ஃபிட்னெஸ் பக்கங்களில் பப்ளி மாஸ் பாப்பா அனன்யாவா?’ என்று ஆச்சர் யப்படுபவர்களே... ‘எப்படி இருந்தவர் இப்படி ஆகி ட்டார்’ என்று வியப்பூட்டும் வேக த்தில் உடல் எடையைக் குறை த்திருக்கிறார் அனன்யா. ”ஒண்ணு, ரெண்டு இல்லை... 12 கிலோ வெயிட் குறைச்சேன். வா யைக் கட்டி, வயித்தைக் கட்டின்னு சொல்வாங்களே... அது எவ்வளவு கஷ்டம்னு இந்த ரெண்டு மூணு மாசத்துல அனுபவிச்சுத் தெரிஞ்சுக்கிட்டேன்!”-கன்னக் குழிகள் கபடி ஆட, சிரிக்கிறார் அனன்யா. ”மலையாளத்தில் ‘பாசிட்டிவ்’ படத்தில் நான் அறிமுகமான ச மயமே, உடம்போட ஷேப் பே தெரியாம கொழுக்மொ ழுக்னு இரு ப்பேன். கலகல ன்னு எப்பவும் அரட்டையடிச் சுட்டே இருப்பதால், அந்த கேரக்டர் எனக்கு செட் ஆகு ம்னு நடிக்கவெச்சாங்க. அந் தப் படம் பார்த்துட்டுதான் ‘நாடோடிகள்’ படத்துக்காக சமுத்திரக்கனி சார் கூப்பிட் டார். கோடம்பாக்கத்தில் அறி முக மாகும் சந் தோஷ த்தில் என் போட்டோ ஆல்பத் தை கனி சாருக்கு அனுப்பி னேன். அதுல தஸ்ஸு புஸ்ஸு னு நான் பப்ளிமாஸா இருந்த தைப் பார்த்துட்டு, அவருக்கு மயக்கமே வந்துடுச்சாம். ‘என க்கு குண்டான ஜோடின்னு சொன்னீங்க. ஆனா, இவ் வளவு குண்டுன்னு சொல்ல லையே’ ன்னு சசிகுமார் சாரு ம் ரகளை பண்ணிட்டாராம். இது கேள்விப்பட்டதும் எனக்கு சங்டமா ஆயிருச்சு. ஜிம்ல வொர்க் அவுட் பண்ண ஆர ம்பிச்சேன். அப்புறம் கொஞ்ச நாளுக்கு அப்புறம் என் நண்பர் ஒருத்தர், ‘இப்போ அனன்யாவை நேர்ல பாருங் க’ன்னு சொல்லி, கனி சாரை கன்வின்ஸ் பண்ணி யிருக்கார். நான் நேர்ல போய் நின்னதும் என்னை ஆச்சர்யமாப் பார்த்தவர், ‘உடம் பைக் குறைக்க, கூட்ட கேரளாவில் எதுவும் மந்திரம் கத்துக்கொடுக்கிறாங்களா?’ன்னு சிரிச்சார். ‘நாடோடிகள்’ படத்தில் நடிக்கத் தேர்வானேன். என்னோட பயிற்சியாளர் தாம்சன் சொன் னபடி ‘பாசிட்டிவ்’ படத் துக்குப் பிறகு, ‘நாடோ டிகள்’ படத்துக்காக 10 கிலோ எடை குறைச் சேன். இப்போ, 12 கிலோ எடை குறைச்சிருக்கேன். எப்பிடி?” என்று புருவ ங்களை மட்டும் பாலே ஆடவைத்து விசாரிப் பவர், அதற் காகத் தான் மேற்கொண்ட வழிமுறைகளைப் பட்டியல் இட்டார். ”நொறுக்குத் தீனிகளுக்குத் தடா போட்டதுதான் முதலும் முக்கிய முமான காரணம். அதோட ஜிம், யோகான்னு ரொம்ப வரு ஷம் சொகுசா இருந்த உட ம்பைப் படுத்தி எடுத்துட்டேன். ஆனா, நானே எதிர்பார்க்காத அளவுக்கு வெயிட் குறை ஞ்சது எனக்கே ஆச்சர்ய மான விஷயம்!” என்கிறார் ஜிம்முக்குள் நுழைந்தபடியே. ”ஜிம்ல எல்லாப் பயிற்சிகளையும் பண்ணுவேன். ஒவ்வொரு நாளும் வெவ்வேறு விதமான பயிற்சிகள் பண்ணுவதால், சீக் கிரம் டயர்ட் ஆக மாட்டே ன். ஷூட்டிங் இல்லாத நாட் களில், அதி காலை சூரிய நமஸ் காரம் நிச்சயம். நல்லா சாப்பிடுற காலத் தில்கூட நான் இவ்வளவு பயிற்சிகள் பண்ணியது இல்லை. ‘நீச்சல் கத்துக்கிட்டா, உடம்பை எப் பவுமே ஸ்லிம்மா வெச்சு க்கலாம்’னு அம்மாவும் அப்பாவும் சொல்றாங்க. அவங்க ரெண்டு பேருக்குமே நீச்சல் தெரியும். ஆனா, எனக்குத் தண்ணி ன்னா பயம். இப்போ தான் பயம் விலகி... கத்துட்டு இருக்கேன். நிஜத் திலும் நான் ‘நாடோடிகள்’ நல்லம்மா மாதிரிதான். ஏதாவது நொறுக்குத் தீனியை அரைச்சுக்கிட்டே இருப்பேன். ஆனா, இப்போ ரெண்டு வரு ஷமா எண்ணெய்ப் பதார்த்த ங்களை அடியோடு நிறுத் திட்டேன். கொழுப்பு மிகுந்த எந்த உணவுக்கும் என் மெனு வில் இடம் இல்லை. அதே மாதிரி, டயட் இருக் கணு ம்னு முடிவு பண்ணதுமே, நான் செஞ்ச முதல் வேலை, அரிசிச் சாப்பாட்டை நிறுத் திய துதான். சாதத்தைத் தொட்டு ஒரு வருஷத்துக்கு மேல் ஆச்சு. காலையில் பழங்கள், மதியம் அரிசி தவி ர்த்த உணவுகள், ராத்திரி பச் சைக் காய்கறிகள் அல்லது ஜூஸ்னு ரொம்ப சிம்பிள் மெனு. உணவு வி ஷயத்தில் கட்டு ப்பாடா இருந் தாலே, உடம்பு ஒழுங்குக்கு வந்துடும். ‘பசியோடு உட்கார்ந்து பசி யோடு எழணும்’கிறது உடம்பைக் குறைக்க நினைக்கிற வங்க நல்லா மனசுல ஏத்திக்க வேண்டிய விஷயம்!” ”நேரம் கிடைக்கிறப்ப, பியூட்டி பார்லர் போவேன். முகத்தை அடிக் கடி தண்ணி யில் கழுவுவேன். வித விதமான க்ரீ ம் களைப் பயன் படு த்த மாட்டேன். ஷூ ட்டிங் இல்லா த நாட்களில் தேங் காய் எண் ணெயை முகத் தில் தடவி கொஞ்ச நேரம் கழி ச்சுக் கழுவு வேன். முகத்தைப் பொறுத்தமட்டில், எண்ணெய் பிசுபிசுப்பும் இரு க்கக் கூடாது. அதே நேரம், வறட்சியாகவும் இருக்கக் கூடா து. காயாவும் இல்லாம, பழமாவும் இல்லாத பப்பாளியை அரைவெட்டுக் காய்னு சொல் வாங்க. நம்ம முகம் அந்த மாதிரி தான் இருக்கணும்!” நேற்று பப்ளிமாஸ்... இப்போ பப்பாளிமாஸா?! Posted in அழகு குறிப்பு, உடற்பயிற்சி செய்ய, சினிமா செய்திகள், தெரிந்து கொள்ளுங்கள் - Learn more Tagged Actress, Ananya, Fitness, gym, Tamil language, ஃபிட்னெஸ், அனன்யா, சீடை, நல்லம்மாவை மனசு மறக்குமா?, நாடோடிகள், முறுக்கு, வடை Prevபாகிஸ்தானிலும் சாகும் வரை உண்ணாவிரதம் : ஹசாரேவின் உண்ணாவிரதத்தால் ஈர்க்கப்பட்ட பாகிஸ்தானி அறிவிப்பு Nextபுத்திசாலி தவளையும் முட்டாள் தவளையும்


text: அயர்லாந்தின் தலைநகர் டப்ளின் விமான முனையத்தில் நான் தரை இறங்கிய நாள் ப்ளும்ஸ்டே 2006. ஜேம்ஸ் ஜாய்ஸின் ‘யூலிஸஸ்’ நாவல் முழுவதும் டப்ளின் நகரைக் களமாகவும் 16 ஜூன் 1904ஐக் காலமாகவும் கொண்டதால் ஒவ்வொரு ஜூன் 16ஐயும் ப்ளும்ஸ்டே என்று கொண்டாடுகிறார்கள். எனது அயர்லாந்து பயணத்தில் தற்செயல் நிகழ்வுகளுக்குக் குறைவில்லை. இந்தியக் கடவுச்சீட்டை வைத்துக்கொண்டு இலண்டனிலுள்ள அயர்லாந்து தூதரகத்தில் விசா பெறுவது எளிதாக இல்லை. தூதரக அலுவலருக்குக் ‘கலெக்டர்’ என்பதற்கு என்ன பொருள் என்று விளக்கி மாய்ந்து போனேன். டப்ளின் விமான முனைய விராந்தைகள் உலகக் கால்பந்துப் போட்டியின் பரபரப்பில் அலைவுற்றிருந்தன. அல்லற்பட்டு வாங்கிய விசாவைப் பார்க்கத்தானும் குடியேறல் வரிசையில் ஆளில்லை. வாயிலில் நின்று சுற்றுமுற்றும் விழித்தேன். நான் சந்திக்க வந்தவருக்கு என்னை அடையாளம் காண்பதில் சிரமமிருந்திருக்க முடியாது. அங்கு நான் ஒருவனே இந்தியன். நரைத்த தாடியும் தடித்த கண்ணாடியுமாக உயரமாகவும் பொலிவாகவும் அவர் இருந்தார். சம்பிரதாயமான நல உசாவல்களுக்குப் பின் சொற்களைத் தேடும் தவிப்பு இருவரிடமும் வெளிப்பட்டது. சற்று நிலைகொள்ளாமல் நான் தடுமாறினேன். இவன் யாரோ என்ற கேள்வி அவர் பார்வையில் நிழலாடியது. இதற்கெல்லாம் காரணமில்லாமல் இல்லை. நான் டப்ளின் வந்ததன் நோக்கம் அவருடைய தாத்தாவைக் கொன்றவரை ஆராய்வதற்காக. 17 ஜூன் 1911இல் திருநெல்வேலி - தூத்துக்குடி இருப்புப்பாதையில் அமைந்த மணியாச்சி சந்திப்பில் திருநெல்வேலி மாவட்ட ஆட்சியர் ஆஷைச் செங்கோட்டையைச் சேர்ந்த வாஞ்சி சுட்டுக்கொன்றார். அங்கிருந்து ஓடிச்சென்று சிறிது தொலைவில் தம்மையும் சுட்டு மாய்த்துக்கொண்டார் வாஞ்சி. தென்னிந்தியாவில் தேசிய இயக்கப் போராட்டத்தில் படுகொலை செய்யப்பட்ட முதல் வெள்ளை அதிகாரி ஆஷ். கடைசி நபரும் ஆஷ்தான் என்று பிந்தைய வரலாறு காட்டியது. ஆஷ் கொலையின் விளைவாகப் பல இன்னல்களை அடைந்த பாரதி, ‘சென்னை மாகாணத்தில் பயங்கரவாத இயக்கம் இறந்து பிறந்த குழந்தை’ என்று முன்னுணர்ந்து கூறினான். ஆஷுக்குப் பிறகு திருநெல்வேலி மாவட்ட ஆட்சிப் பொறுப்பையேற்ற ஜே.சி. மலோனி ‘தென்னிந்தியாவில் நிகழ்த்தப்பட்ட மிகக் கொடிய அரசியல் குற்றம்’ என்று அதை வருணித்தார். ரௌலட் கமிட்டி அறிக்கையும் ஆஷ் கொலையைக் குறிப்பிடத் தவறவில்லை. ஆ. சிவசுப்பிரமணியன் எழுதிய ‘ஆஷ் கொலையும் இந்தியப் புரட்சி இயக்கமும்’ (1986) என்ற நூலின் மூன்றாம் இயலின் தலைப்பு, ‘யார் இந்த ஆஷ்?’ தமிழ்நாடு ஆவணக்காப்பகத்திலும் புதுதில்லி இந்திய தேசிய ஆவணக்காப்பகத்திலும் இலண்டன் பிரிட்டிஷ் நூலகத்திலும் இருபதாண்டுகள் தேடியும் விடை காண இயலாத கேள்வியாக அது நின்றுகொண்டிருந்தது. இரகசியச் சங்கத்தைச் சேர்ந்த கொலையாளியைப் பற்றி அதிகம் தெரிந்துகொள்ள முடியாததில் வியப்பொன்றுமில்லை. ஆனால் ஆவணங்கள் மூலம் ஆட்சி செய்த அரசாக (Document Raj) விளங்கிய பிரிட்டிஷ் அரசின் ஐ. சி. எஸ். அதிகாரியைப் பற்றி அதைவிடக் குறைந்த தகவல்களே கிடைப்பதை என்னென்பது? 2006 இளவேனில் பருவத்தில் கேம்பிரிட்ஜ் பல்கலைக்கழகத்தின் தெற்காசிய ஆய்வு மையம் என்னை வருகை ஆய்வாளனாக அழைத்திருந்தது. அம்மையத்தின் ஆவணக்காப்பகத்தின் சான்று வளம்மிக்கது. இந்தியாவில் பணியாற்றிய வெள்ளை அதிகாரிகளின் கடிதங்கள், படங்கள் முதலானவற்றின் கோப்புகளைச் சேகரிப்பதில் பேர்பெற்றது. என் கவனம் அதில்தான். அவற்றுள் ஒரு பெட்டி ஆஷ் தொடர்பானது. ஆஷ் கொலையுண்ட பிறகு அவரது மனைவிக்கு வந்த நூற்றுக்கணக்கான இரங்கல் கடிதங்களும் தீர்மானங்களும் செய்தித்தாள் நறுக்குகளுமாக நிரம்பி வழிந்தது அப்பெட்டி. நிறைய இருந்தாலும் பெரிதும் சாரமற்றிருந்ததால் கொஞ்சம் ஏமாற்றமடைந்ததை நான் மறைக்க விரும்பவில்லை. ஆனாலும் விடவில்லை. ஆய்வு மைய நிர்வாகி கெவின் கிரீன்பேங்க் உதவியுடன் ஆஷ் கோப்பு எப்படி அங்கு வந்துசேர்ந்தது என்று துப்புத் துலக்கினேன். கேம்பிரிட்ஜ் பல்கலைக்கழகத் தொல்லியல் பேராசிரியர் கிளின் டேனியல்சின் மனைவி ரூத் டேனியல்ஸ் கொல்லப்பட்ட ஆஷின் மகன் ஆர்தரின் கொழுந்தியாள் ஆவார். இவர் மூலமாகத் தம் தந்தை தொடர்பான ஆவணங்கள் அனைத்தையும் 1970களின் பிற்பகுதியில் கேம்பிரிட்ஜ் பல்கலைக்கழகத் தெற்காசிய ஆய்வு மையத்திற்குக் கொடையளிக்க ஆர்தர் விரும்பியிருக்கிறார். என்ன காரணத்தினாலோ முதல் தவணைக்குப் பிறகு எந்த மேல்நடவடிக்கையும் இல்லாமல் போய்விட்டது. இதன் தொடர்பான கடிதப் போக்குவரத்து அடங்கிய கோப்பில் ஆஷ் குடும்ப முகவரி ஒன்று இருந்தது. மயிரைக் கட்டி மலையை இழுப்பதுபோல் ஒரு கடிதத்தை விடுத்துவைத்தேன். சில நாள் கழித்து, ஒரு பின்மாலை நேரம், இரண்டு மொந்தை பியர் குடித்த மிதப்போடு உல்ஃப்சன் கல்லூரியின் கணினி அறைக்கு வந்தேன் மின்னஞ்சலைப் பார்க்க. ‘J.R. Ashe’ என்ற பெயர் அஞ்சல்பெட்டியில் ஒளிர்ந்தது. ஒரே நொடியில் அகன்றது போதை. ஜானெட். வயது 87. ஆர்தர் ஆஷின் மனைவி. கொலையுண்ட ஆஷின் மருமகள். தொடர்பு கொண்டதற்கு மிகுந்த மகிழ்ச்சி. அயர்லாந்திற்கு வந்து எங்களைச் சந்திக்க முடியுமா? மகனும் மருமகளும்கூட மிக மகிழ்வார்கள். ஒரு மாதம் கழித்து இதோ ஆஷின் பேரன் இராபர்ட்டின் காரில் பயணப்பட்டுக்கொண்டிருக்கிறேன். டப்ளின் நகரின் தெற்கே ஐம்பது கல் தொலைவில் ஒரு கிராமத்தில் அவருடைய வீடு. ஐம்பது வயதான இராபர்ட் ஒரு சட்டத் தரணி. இலக்கியவழி நான் அறிந்த அயர்லாந்து வறுமை சூழ்ந்தது. ஆனால் அதன் சுவடே இப்போது தெரியவில்லை. ஐரோப்பிய ஒன்றியத்தில் இணைந்த பிறகு மிக வேகமாக வளர்ந்துவருகிறது அயர்லாந்து பொருளாதாரம். குறும்பா என்று அறியலாகும் ‘லிமரிக்’ என்ற நகைச்சுவைக் கவிதை வடிவம் ஒரு நகரத்தின் பெயராகும் என்பதைக் கைகாட்டி மரங்கள் நினைவுபடுத்தின. குவாக்கர் என்ற கிறித்தவப் பிரிவினரின் பாழடைந்த குடியைத் தாண்டி அமைந்திருந்தது இராபர்ட்டின் வீடு. அவர் மனைவி கரோலின் வரவேற்றார். வளமனை. எங்குப் பார்த்தாலும் அடுக்கியும் இறைந்தும் கிடந்தன நான் படித்ததும் படிக்க விரும்பியதும் படிக்க வேண்டியதுமான நூல்கள். காலனிய நாட்டில் தன் மூதாதையரைப் பறிகொடுத்திருந்த அக்குடும்பம் தொடர்ந்து காலனிய நாடுகளோடு உறவுகொண்டிருந்தது வியப்பாக இருந்தது. 1947வரை இராபர்ட்டின் தந்தை இந்திய இராணுவத்தில் அதிகாரியாக இருந்திருக்கிறார். ஹாங்காங்கில் பிறந்த கரோலின் தன் இளமைக் காலத்தை ஜிம்பாப்வேயில் கழித்திருக்கிறார். அவருடைய குடும்பம் இன்னமும் அங்குதான் வாழ்கிறது. ஏராளமான பழைய ஆவணங்களைப் பேணிவந்த, புத்தக வாசிப்பில் ஆழ்ந்த ஈடுபாடுகொண்டிருந்த அக்குடும்பம் ஆஷ் கொலையைப் பற்றிச் செவிவழிச் செய்திகளைத் தவிர மேலதிகமாக எதையும் அறிந்திருக்கவில்லை. டேவிட் டேவிடாரின் The House of Blue Mangoes நாவலில் வரும் ஒரு பகுதி மூலமாகச் சில செய்திகளை அவர்கள் அறிந்திருந்தனர். பி.ஏ. கிருஷ்ணனின் ‘புலிநகக் கொன்றை’ நாவலின் ஆங்கில மூலத்தைப் (The Tiger Claw Tree) பற்றியும் நான் சொன்னேன். அடுத்த நாள் விடிந்தது. ஜூன் 17. ஆஷ் கொலையின் 95ஆம் ஆண்டு நிறைவு என்பது நினைவுக்கு வந்தது. இதைச் சுட்டிக்காட்டியபோது நினைவிருக்கிறது என்றார் இராபர்ட். அவர் பாதுகாத்துவைத்திருந்த நூற்றுக்கணக்கான ஆவணங்களை மெல்லப் புரட்டலானேன். ஆஷின் மனைவி மேரி எழுதிக் குவித்திருந்த ஏராளமான கடிதங்கள், அவர் வரப்பெற்ற இரங்கல் கடிதங்கள் ஆகியவற்றுக்கிடையே சில அரிய வரலாற்று மணிகளும் தட்டுப்பட்டன. இவற்றைப் பார்வையிட்டுக்கொண்டே ஆஷ் கொலையின் வரலாற்றுப் பின்னணியை நான் விளக்கவும், குடும்பச் செய்திகளை விவரித்துச் சில இடைவெளிகளை நிரப்பினார் இராபர்ட். பகல் கழிந்து மாலை மயங்கியபொழுது எங்களுக்கிடையே முந்தைய நாளின் தயக்கம் நீங்கி நட்பு துளிர்விடத் தொடங்கியிருந்தது. வரலாற்றுக் கசப்புகளைக் காலம்தான் எப்படிக் கரைத்துவிடுகிறது! அன்று மாலை ஆஷ் நினைவுக்கு ஒயின் பாட்டிலைத் திறந்தபொழுது வாஞ்சிக்காகவும் தம் கோப்பையை இராபர்ட் உயர்த்தியபொழுது சற்று நெகிழ்ந்துதான்போனேன். ஊர் திரும்பியதும் வாஞ்சியின் படத்தை இராபர்ட்டுக்கு அனுப்பினேன். மின்னஞ்சலில் உடன் வந்த விடை : ‘எவ்வளவு பொலிவான இளம் முகம்! எங்கள் வாசகர் வட்டத்தில் ஆன் பாட்செட் எழுதிய ‘பெல் காண்டோ’ நாவலைப் படித்துவருகிறேன். அதிலும் இளம் புரட்சியாளர்கள் இவரைப் போலவே இளைஞர்கள்தாம். ஆனால் கடைசியில் இராணுவப் படையினர் இவர்களைச் சுட்டுக் கொன்றுவிடுகின்றனர். இவரோ தன்னைத்தானே மாய்த்துக்கொண்டார். எதற்காக? தன் தோழர்களைக் காப்பாற்றவா? தியாகி ஆவதற்கா?’ 2 ஆஷ் கொலையுண்டதைத் தொடர்ந்து அவர் மனைவிக்குக் கணக்கற்ற இரங்கல் கடிதங்கள் வந்தன. அவற்றுள் ஒன்று சிங்கப்பட்டியில் நாட்டு ஓடு தயாரிக்கும் சூளையில் மேலாளரான எஸ். சுவாமிநாதன் என்பவர் எழுதியது. ஆஷ் வாழ்க்கை வரலாற்றைத் தான் எழுதவிருப்பதாகவும் அதற்காக அவருடைய இளமைக் காலம் பற்றிய செய்திகளை அறிவித்து உதவும்படியும் அவர் கடிதம் விடுத்திருந்தார். திருமதி ஆஷ் அவருக்கு விடையிறுத்ததாகத் தெரியவில்லை. ஆஷின் வரலாறும் வெளிவரவில்லை. காலனிய ஆவணக்காப்பகப் பதிவுகளிலிருந்தும் ஆஷ் குடும்ப ஆவணங்களிலிருந்தும் கிடைக்கலாகும் குறையுடைய தகவல்களைக் கொண்டுமே ஆஷின் வரலாற்றை மீட்டுருவாக்கம் செய்ய வேண்டியுள்ளது. அயர்லாந்தின் பாரம்பரியமான ஆங்கிலக் குடிவழியில் வந்தவர் ஆஷ். அவரது குடும்ப வம்சாவளி பதினாறாம் நூற்றாண்டிலிருந்து தொடங்குகிறது. அயர்லாந்து அரசிடமிருந்து திருச்சபை பிரியும் காலம்வரை (1871) ஆஷ் குடும்பத்தினர் சீர்திருத்தச் திருச்சபையில் பாதிரிமாராக இருந்துள்ளனர். டப்ளினின் மிகப் புகழ்பெற்ற டிரினிட்டி கல்லூரியின் புரோவோஸ்டாகப் பதினேழாம் நூற்றாண்டின் பிற்பகுதியில் ஆஷ் மூதாதையர் ஒருவர் இருந்திருக்கிறார். மற்றொருவர் ‘கலிவர் பயணங்கள்’ எழுதிய ஜொனாதன் ஸ்விஃப்டின் அறிவுலகக் குழுவில் இருந்திருக்கிறார். இராபர்ட் வில்லியம் டி’எஸ்கோர் ஆஷ் 23 நவம்பர் 1872இல் பிறந்ததாக அவருடைய பிறப்புச் சான்றிதழ் கூறுகிறது. தந்தை ஐசக் ஆஷ். தாய் சாராள் ஆஷ். பிறந்த ஊர் அயர்லாந்தின் லெட்டர்கென்னியில் ஸ்பிராக்பர்ன். ஆஷின் தந்தை மருத்துவர். டன்டிரன் என்ற ஊரின் மனநல விடுதியில் மருத்துவக் கண்காணிப்பாளர். 1892இல் அவ்விடுதியின் நோயாளி ஒருவர் தலையில் அடித்ததில் இறந்துபோனார். டப்ளின் உயர்நிலைப் பள்ளியில் ஆஷ் சிறப்பாகப் படித்துத் தேர்ந்ததாகத் தெரிகிறது. 1892இல் டப்ளின் டிரினிட்டி கல்லூரியில் முதல் மாணவராகத் நுழைவுத் தேர்வில் ஆஷ் வெற்றிபெற்றார். அக்கல்லூரியின் முந்நூறாம் ஆண்டு விழாவை முன்னிட்டு அவர் எழுதிய செய்யுள் துணைவேந்தர் பரிசைப் பெற்றது. 91 செய்யுள் அடங்கிய 18 பக்கம் கொண்ட அதை டிரினிட்டி கல்லூரியே சிறுநூலாக வெளியிட்டது. 1894இன் ஐ.சி.எஸ். தேர்வில் தேர்ச்சி பெற்ற அறுபத்தொருவரில் நாற்பதாம் இடத்தைப் பெற்றார் ஆஷ். 1895 நவம்பரில் பணியில் சேர்ந்த ஆஷ் டிசம்பர் 4ஆம் நாள் இந்தியாவில் கரையிறங்கினார். மாவட்டப் பொறுப்பேற்பதற்கெனத் தெலுங்கை முதல் மொழியாகவும் தமிழை இரண்டாம் மொழியாகவும் அவர் தேர்ந்தெடுத்துப் பயின்றிருக்கிறார். ஆஷின் ஆட்சிப் பணி வாலாயமான முறையில் சீராக, எந்தச் சிறப்புமின்றி இயல்பான கதியில் சென்றுள்ளது. அவருடைய முதல் பணி அமர்த்தம் அன்றைய சென்னை மாகாணத்தின் வடகிழக்கு மூலையான கஞ்சம் (இன்றைய ஒரிசா மாநிலத்திலுள்ளது) மாவட்டத்தில் அமைந்தது. மூன்றாண்டுக்குப் பிறகு சென்னை நகரில் சிறப்பு அலுவலராக அமர்ந்தார். 1899 ஜனவரியில் வட ஆர்க்காடு மாவட்டத்தில் துணை ஆட்சியரானார். சிறிது காலம் மீண்டும் சென்னைத் தலைமையகத்தில் பணியாற்றிய பின் 1900இல் மாவட்டப் பணிக்குத் திருப்பியனுப்பப்பட்டார். கிருஷ்ணா, ஓங்கோல், நெல்லூர் என்று 1907 வரை பெரிதும் தெலுங்கு பேசும் பகுதிகளிலேயே ஆஷ் பணியாற்றியிருக்கிறார். நவம்பர் 1905இல் விடுப்பில் தாயகம் திரும்பியிருக்கிறார். பதினைந்து மாதங்களுக்குப் பிறகு இந்தியா திரும்பிய ஆஷ் சென்னை மாகாணத்தின் தென்மூலையான திருநெல்வேலியில் அமர்த்தப்பட்டார். ஆனால் சில மாதங்களிலேயே ‘தனிப்பட்ட அவசர விடுப்பில்’ ஆகஸ்டு 1907 முதல் ஆறு மாதங்களுக்கு அயர்லாந்து சென்றிருக்கிறார். அவருடைய மனைவி மேரியின் உடல்நிலையே இதற்குக் காரணமெனத் தெரிகிறது. 17 பிப்ரவரி 1908இல் மீண்டும் ஆஷ் நெல்லை திரும்பினார். அப்போது அவர் பணியாற்றிய இரண்டு மாதங்கள் ஊழ்வினை உருத்து வந்து ஊட்டிய காலம் எனலாம். சேரன்மாதேவியில் தலைமை உதவிக் கலெக்டராக அமர்த்தப்பட்டிருந்தாலும், தூத்துக்குடிப் பிரிவின் துணைக் கலெக்டராகவும் ஆஷ் கூடுதல் பொறுப்பேற்றிருந்தார். சென்னை மாகாணத்தில் சென்னைக்கு அடுத்துப் பெரிய துறைமுகம் கொண்டது தூத்துக்குடி. அந்நகரில் இருந்த பெரிய நூற்பாலையான கோரல் ஆலை ஏ. எஃப். ஹார்வி என்ற வெள்ளையர் நிறுவனத்தின் நிர்வாகத்திலிருந்தது. தூத்துக்குடி -கொழும்பு கடல் வணிகத்தை ஏகபோகமாகக் கொண்டிருந்த பிரிட்டிஷ் இந்தியா ஸ்டீம் நேவிகேஷன் கம்பெனியின் தூத்துக்குடி முகவராகவும் இதே நிறுவனம் இருந்தது. தூத்துக்குடி ஊழ்வினை சூழ்ந்த படலத்திற்குப் பிறகு ஆஷ் கோதாவரி மாவட்டத்திற்கு இடம் மாற்றப்பட்டார். டிசம்பர் 1908 முதல் திருநெல்வேலியிலும் சாத்தூர் துணைப் பிரிவிலும் பணியாற்றிய பின் ஆகஸ்டு 1910இல் திருநெல்வேலியின் பொறுப்பு ஆட்சியரானார். ஆஷின் பணிப் பதிவேடுகள் சிறப்பான ஒரு அலுவலரைக் காட்டவில்லை என்றால், ஆஷ் குடும்ப ஆவணங்களின்வழி அவருடைய ஆளுமையும் துலக்கம் பெறவில்லை. தொடர்ந்து கரடுமுரடான செய்யுள்களை அவர் எழுதிவந்துள்ளது தெரிகிறது. 35 தட்டச்சிட்ட தாள்களில் 26 செய்யுள்கள் அடங்கிய கற்றை ஒன்று காணப்படுகிறது. ஆஷ் மறைவுக்குப் பின் அவற்றை வெளியிடுவதற்கென அவருடைய மனைவி எடுத்த முயற்சிகளின் எச்சம் போலும் இது. அவற்றுள் சோனட் வடிவப் பாடல்கள் இரண்டு மன இறுக்கம் பற்றியனவாகவும் மரணம் பற்றியனவாகவும் எதன் முன்னறிவிப்பாகவோ அமைந்துள்ளன. கோப்புகளில் காணப்படும் இரண்டொரு கடிதங்கள் அவரைக் கறாரான ஆளாகக் காட்டவில்லை. சக அலுவலர்கள் இவரை ஏய்த்துள்ளதாகவும் தெரிகிறது. 3 17 ஜூன் 1911. காலை 9:30. நெல்லைச் சந்திப்பில் ஆஷ் மணியாச்சி மெயிலில் ஏறினார். உடன்வந்த மேரி அதற்குச் சில நாளுக்கு முன்னர் 12ஆம் நாளன்றுதான் அவருடைய நெடுநாள் நோய்க்காக மருத்துவ சிகிச்சையும் ஆலோசனையும் பெற்று அயர்லாந்திலிருந்து இந்தியா திரும்பியிருந்தார். கொழும்புவில் இறங்கிய பின் மற்றொரு நீராவிக் கப்பல் மூலம் தூத்துக்குடி வந்திறங்கிய மேரியை ஆஷ் நேராகச் சென்று அழைத்து வந்திருந்தார். அவருடைய இயற்பெயர் மேரி லிலியன் பாட்டர்சன். அவருடைய தந்தை பெஞ்சமின் தாமஸ் பாட்டர்சன் ஒரு பொறியியலாளர். தாய் மேரி சூசன்னா பாட்டர்சன். 7 ஜனவரி 1872இல் பிறந்த மேரி ஆஷைவிட ஏறத்தாழ ஒரு வயது மூத்தவர். டப்ளினில் காதலிக்கத் தொடங்கிய ஆஷும் மேரியும் 6 ஏப்ரல் 1898இல் பெர்ஹாம்பூரில் மணம் முடித்தனர். இவர்களின் காதல் வாழ்க்கையில் மேரியே முன்னடி எடுத்திருக்கிறார். ஆஷ் குடும்ப ஆவணங்களில் மேரி எழுதிய நூற்றுக்கணக்கான காதல் கடிதங்கள் உள்ளன. மிக நெருக்கமான உணர்வுகளை இவற்றில் காண முடிகின்றது. தங்கள் காதலை வெளிப்படுத்த சங்கேத மொழியையும் ஆஷ் தம்பதியினர் கையாண்டிருக்கின்றனர். ஆஷ் இணையர் கொடைக்கானல் பயணப்பட்டுக்கொண்டிருந்தனர். காரணம் அங்கு வாடகைக்கு எடுத்திருந்த ஒரு வளமனையில் மொலி என்ற மேரி, ஆர்தர், ஷீலா, ஹெர்பர்ட் ஆகிய முறையே 13, 10, 8, 6 வயதான குழந்தைகள் மிஸ் மில்லிக்கின் என்ற செவிலியருடன் குடியிருந்தனர். 10:38க்கு மணியாச்சி சந்திப்பை அடைந்தது தொடர்வண்டி. இன்றுபோல் அன்றும் மணியாச்சி கிராமத்திலிருந்து கொஞ்சம் தொலைவில் கரிசல் காட்டில் அமைந்திருந்தது மணியாச்சி சந்திப்பு. 10:48க்கு போட் மெயில் வர வேண்டும். அதற்காகக் காத்திருந்த ஆஷ் இணையர் முதல் வகுப்புப் பெட்டியில் ஒருவரையொருவர் பார்த்தவாறு எதிரெதிரே அமர்ந்திருந்தனர். குடுமிவைத்து நன்றாக உடையணிந்திருந்த ஓர் இளைஞரும் மலையாளிகளைப் போல் வேட்டி அணிந்திருந்த ஒருவரும் முதல் வகுப்புப் பெட்டியை நெருங்கினர். அதில் ஏறிய இளைஞர் தன் கோட்டிலிருந்து ஒரு பெல்ஜியத் தானியங்கிக் கைத்துப்பாக்கியை எடுத்து ஆஷை நோக்கி நீட்டினார். அவரைத் திசைதிருப்பும் முகமாக ஆஷ் தன் தொப்பியை எடுத்து வீசினார். கைத்துப்பாக்கியிலிருந்து புறப்பட்ட குண்டு ஆஷ் நெஞ்சில் பாய்ந்தது. அவர் நிலைகுலைந்தார். குண்டடிபட்டவர் கலெக்டரானதால் ரயில் வண்டி நெல்லைக்குத் திரும்பியது. ஆனால் கங்கை கொண்டான் நிலையத்தருகே தன் மனைவியின் கைகளில் கடைசி மூச்சை விட்டார் ஆஷ். ஆஷைச் சுட்ட பின்பு நடைமேடையில் ஓடிய இளைஞர் அங்கிருந்த கழிவறைக்குள் புகுந்துகொண்டார். வெட்டவெளியில் வேனிற்காலக் காற்றின் இரைச்சலில் கைத்துப்பாக்கியின் வேட்டொலி எவருக்கும் கேட்கவில்லை. வாயில் துப்பாக்கி வைத்துச் சுட்டுகொண்டு இறந்தபோன இளைஞரின் சட்டைப் பையில் கீழ்க்காணும் கடிதம் கிடைத்தது. ஆங்கில சத்துருக்கள் நமது தேசத்தைப் பிடுங்கிக்கொண்டு, அழியாத ஸனாதன தர்மத்தைக் காலால் மிதித்துத் துவம்சம் செய்துவருகிறார்கள். ஒவ்வொரு இந்தியனும் தற்காலத்தில் தேசச் சத்துருவாகிய ஆங்கிலேயனைத் துரத்தி, தர்மத்தையும் சுதந்திரத்தையும் நிலைநாட்ட முயற்சி செய்துவருகிறான். எங்கள் ராமன், சிவாஜி, கிருஷ்ணன், குரு கோவிந்தர், அர்ஜுனன் முதலியவர் இருந்து தர்மம் செழிக்க அரசாட்சி செய்துவந்த தேசத்தில், கேவலம் கோமாமிசம் தின்னக்கூடிய ஒரு மிலேச்சனாகிய ஜார்ஜ் பஞ்சமனை (George V) முடிசூட்ட உத்தேசம் செய்துகொண்டு, பெருமுயற்சி நடந்துவருகிறது. அவன் (George) எங்கள் தேசத்தில் காலை வைத்த உடனேயே அவனைக் கொல்லும்பொருட்டு 3000 மதராசிகள் பிரதிக்கினை செய்துகொண்டிருக்கிறோம். அதைத் தெரிவிக்கும்பொருட்டு அவர்களில் கடையேனாகிய நான் இன்று இச்செய்கை செய்தேன். இதுதான் இந்துஸ்தானத்தில் ஒவ்வொருவனும் செய்யவேண்டிய கடமை. இப்படிக்கு, R. வாஞ்சி அய்யர் R. Vanchi Aiyar of Shencotta கொலைக்கான காரணம் அரசியல் என்பது வெளிப்பட்டது. கடித வாசங்கங்கள் பீதியூட்டின. அவ்வாண்டு கடைசியில் நிகழவிருந்த ஐந்தாம் ஜார்ஜ் மன்னனின் முடிசூட்டு விழாவிற்கு எதிர்ப்புத் தெரிவிப்பதற்காகக் கொலை நிகழ்ந்த தருணம் தேர்ந்தெடுக்கப்பட்டிருந்தது. இந்தக் கடிதம் என்ன விளைவுகளை ஏற்படுத்துமோ என்று அஞ்சிய இந்திய அரசின் உள்துறை, தவிர்க்க முடியாத காரணமிருந்தாலேயொழிய நீதிமன்ற விசாரணையின் பொழுதுகூட அதை வெளிப்படுத்தக் கூடாது என்று ஆணையிட்டார். சென்னை மாகாணம் அதுவரை கண்டிராத ஒரு நரவேட்டை தொடங்கியது. 1886ஆம் ஆண்டளவில் பிறந்த வாஞ்சி, திருவிதாங்கூர் தேவஸ்தானத்தில் மணியக்காரராகப் பணியாற்றி ஓய்வுபெற்றிருந்த ரகுபதி அய்யரின் மகன். மனைவி பொன்னம்மாள். தங்களுடைய கைக்குழந்தையை அண்மையில்தான் பறிகொடுத்திருந்தனர். வாஞ்சியின் அரசியல் ஈடுபாடுகளும் கமுக்கமான செயல்பாடுகளும் தந்தை மகனுக்கிடையே கடுமையான புகைச்சலை ஏற்படுத்தியிருந்தன. வாஞ்சிக்குக் கடைசிக் கடன்களைச் செய்யவும் மறுத்துவிட்டார் அவருடைய தந்தை. திருவிதாங்கூர் சமத்தானத்தின் புனலூரில் சிறிது காலம் வனக் காவலராகவும் வாஞ்சி வேலை பார்த்திருந்தார். அண்மையில் பரோடா, புதுச்சேரி ஆகிய இடங்களுக்கு இரகசிய நடவடிக்கையாக அவர் சென்றுவந்திருந்ததாகத் தெரிந்தது. செங்கோட்டை, ஓட்டப்பிடாரம், தூத்துக்குடி ஆகிய இடங்களில் கைப்பற்றப்பட்ட கடிதங்கள் இரத்தப் பிரமாணம், காளி பூஜை முதலான அனைத்து அம்சங்களும் கொண்ட இரகசிய சங்கம் ஒன்று இருந்ததைப் புலப்படுத்தின. ‘பரங்கி நாசினி அச்சியந்திர சாலை’யில் அச்சிடப்பட்ட, வெள்ளையரைக் கொல்லத் தூண்டும் இரண்டு துண்டறிக்கைகள் - ‘ஆரியர்களுக்கோர் ஆப்த வாக்கியம்’, ‘அபிநவ பாரத சமாஜத்தில் சேர்ந்துகொள்ளப் பிரமாணம்’ ஆகியவையும் கைப்பற்றப்பட்டன. பாரதி எழுதிய நூல்களும் நடத்திய சில இதழ்களும் போலீசார் கையில் அகப்பட்டன. அதற்கு முந்தைய சில ஆண்டுகளாகப் பல அரசியல் கொலைகளும் குண்டுவெடிப்புகளும் நிகழ்ந்த வங்காளத்தின் இரகசிய சங்கங்களோடு இருந்த தொடர்புகளையும் போலீசார் துப்பறிந்தனர். நெல்லை மாவட்டத்தில் 1908இல் கோலோச்சிய சுதேசி இயக்கத்தோடு ஆஷ் கொலைக்கு நேர்த் தொடர்பு இருந்ததையும் புலனாய்வுகள் காட்டின. ஆஷைக் கொல்லச் சூழ்ச்சி செய்ததாகப் பதிநான்கு பேர் கைதுசெய்யப்பட்டனர். போலீசுக்கு அஞ்சி தர்மராஜ அய்யர் நஞ்சுண்டும் வெங்கடேசுர அய்யர் கழுத்தை வெட்டிக்கொண்டும் தற்கொலை செய்துகொண்டனர். வ.உ.சி.யின் உற்ற துணைவரும் கொலை நிகழ்ந்த நாளில் வாஞ்சியுடன் இருந்தவர் என நம்பப்பட்டவருமான மாடசாமி பிள்ளை கடைசிவரை சிக்கவில்லை. அவரைப் பற்றி உலவிவரும் கதைகளுக்கு இன்றுவரை குறைவில்லை. காலனியாதிக்க காலத்துச் சதி வழக்குகள் அப்ரூவரின் சான்றை அடிப்படையாகக் கொண்டிருப்பது வழமை. வ.உ.சி.யின் சொந்த ஊரான ஓட்டப்பிடாரத்தைச் சேர்ந்த சோமசுந்தரம் பிள்ளை ஆஷ் கொலைச் சதி வழக்குக்கு அப்ரூவரானார். இந்தியாவை நாசப்படுத்தும் வெள்ளையராட்சியை ஒழிக்க வேண்டுமானால் எல்லா வெள்ளையரையும் கொல்ல வேண்டுமென்றும், 1908இல் நிகழ்ந்த நிகழ்ச்சிகளுக்கும் சுதேசிக் கப்பல் கம்பெனியை நசுக்குவதில் தலைமையேற்ற ஆஷைக் கொல்ல வேண்டுமென்றும் வாஞ்சி கூறியதாக சோமசுந்தரம் பிள்ளை வாக்குமூலம் அளித்தார். வழக்கு விசாரணையின்பொழுது சென்னை நீதிமன்றத் தலைமை நீதிபதி சார்ல்ஸ் ஆர்னால்டு ஒயிட், நீதிபதி எயிலிங்கு ஆகியோர் அப்ரூவரின் வாக்குமூலத்தை ஏற்றுக்கொண்டனர். மூன்றாம் நீதிபதி செட்டூர் சங்கரன் நாயர் சுதேசி இயக்கத்துக்கும் ஆஷ் கொலைக்கும் நேர்க் காரண காரியத் தொடர்பைக் கண்டார். நெல்லை மாவட்டத்தில் நிகழ்ந்த சுதேசி இயக்க எழுச்சியையும், அதையொட்டி வ.உ.சி. தொடங்கிய சுதேசிக் கப்பல் கம்பெனி முயற்சியையும், கோரல் ஆலையில் வ.உ.சி. முன்னின்று நடத்திய வேலைநிறுத்தத்தையும், திருநெல் வேலிக் கலகத்தையும் தொடர்ச்சியாக விவரித்த சங்கரன் நாயர், பாரதி எழுதிய ‘கலெக்டர் வின்ச் சிதம்பரம் பிள்ளைக்குச் சொல்லுதல்’, ‘கலெக்டர் வின்ச்சுக்கு ஸ்ரீ சிதம்பரம் பிள்ளை சொல்லிய மறுமொழி’ என்ற பாடலை மேற்கோள் காட்டி, ‘இந்தக் கசப்பான பகையின் நேரடியான விளைவே திரு. ஆஷ் கொலையாகும் . . . வ. உ. சி., சுப்பிரமணிய சிவா ஆகியோரின் கைது மற்றும் சுதேசிக் கப்பல் கம்பெனி விவகாரம் ஆகியவையே இக்கொலைக்கு முக்கியக் காரணமாகும்’ என்று அறுதியிட்டுக் கூறினார். ஆஷ் கொலை விசாரணையில் சதி அம்சம் நீதிமன்றத்தில் நிரூபிக்கப்படவில்லை என்றாலும் பதினால்வரில் ஒன்பது பேருக்குத் தண்டனை வழங்கப்பட்டது. ஆஷ் விவகாரம் இதோடு முடிந்துவிடவில்லை. புதுச்சேரியில் தஞ்சமடைந்திருந்த பாரதி, வ.வே.சு. அய்யர் முதலானோர் இக்கொலையோடு நேரடியாகத் தொடர்புபடுத்தப்பட்டனர். ஒரு பெரும் போலீஸ் படையும் ஒற்றர் படையும் புதுச்சேரியில் நிறுத்தப்பட்டன. தென்னிந்திய வரலாற்றில் மறக்க முடியாத ஒரு நிகழ்வாக ஆஷ் கொலை கடைசிவரை நின்றது. 4 பிப்ரவரி 1908இல் ஆஷ் பணியாற்றவந்த நெல்லை ஒரு சாதாரண மாவட்டமாக இல்லை. ‘இராஜ துரோகத்தின் நாற்றங்கால் என்ற அவப்பெயர்’ பெற்றிருந்த மாவட்டம் என அதன் கலெக்டர் ஜே.சி. மலோனி ஒருமுறை நினைவுகூர்ந்தது அதன் விடுதலை இயக்க முனைப்புக்குச் சான்றாகும். வங்காள மாகாணத்தை இரண்டாகத் துண்டாட இராஜபிரதிநிதி கர்சன் பிரபு முயன்றதையொட்டி, பாரதி குறிப்பிட்டதைப் போல் ‘சென்ற சுபகிருது வருஷத்திலே பாரத நாட்டில், ஸர்வ சுபங்களுக்கும் மூலாதாரமாகிய “தேசபக்தி” என்ற நவீன மார்க்கம் தோன்றியது.’ தேசிய விடுதலை இயக்கத்தை ஒடுக்கும் முயற்சியாக வங்கப் பிரிவினையைக் கண்ட காங்கிரஸ், டிசம்பர் 1906 கல்கத்தா மாநாட்டில் சுதேசி, அந்நியப் பொருள் புறக்கணிப்பு, தேசியக் கல்வி ஆகிய கூறுகளைக் கொண்ட ஒரு செயல்திட்டத்தை அறிவித்தது. அதுவரை ‘பவதி பிக்ஷாம் தேஹி’ என்று மன்றாடிக்கொண்டிருந்த காங்கிரஸ் ஒரு வெகுசன இயக்கமாக மாற்றமுறத் தொடங்கியது. வங்காளம், பஞ்சாப், மகாராஷ்டிரம் ஆகிய பகுதிகளில் வலுப்பெற்ற சுதேசி இயக்கம், ‘இருண்ட மாகாணம்’ என்று பெயர்பெற்றிருந்த சென்னையிலும் காலூன்றலானது. டிசம்பர் 1906இல் சென்னை அரசு, சுதேசி இயக்கத்தின் நிலை என்ன என்று அறிக்கை அனுப்புமாறு அனைத்து மாவட்டக் கலெக்டர்களையும் பணித்திருந்தது. சுதேசியம் ‘பேச்சோடு நிற்கிறது; பொதுமக்களின் ஆதரவு எள்ளளவும் இல்லை’ என்று எல்லா மாவட்டங்களும் அறிவிக்க, ‘பிரிட்டிஷ் எதிர்ப்புணர்வு நிலவுவதாக ஐயுறும் நிலையிலுள்ளது திருநெல்வேலி மாவட்டம் மட்டுமே, அதிலும் குறிப்பாகத் தூத்துக்குடி நகரம் மட்டுமே’ என்று அதன் கலெக்டர் கூறினார். இந்தத் திருநெல்வேலி மாவட்டத்தின் சேரன் மாதேவிக்குத்தான் ஆஷ் சப் கலெக்டராக வந்துசேர்ந்தார். தூத்துக்குடியின் துணை டிவிஷனல் மாஜிஸ்திரேட்டாகவும், ஜாயிண்ட் மாஜிஸ்திரேட்டாகவும் கூடுதல் பொறுப்பு வகித்ததால் தூத்துக்குடி நகரமே ஆஷின் பணியிடமாக அமைந்தது. 1906இன் தொடக்கத்தில் தூத்துக்குடியில் சுதேசியம் முகிழ்த்தது. இந்தியாவின் பிற பகுதிகளில் சுதேசியம் என்றால் மெழுகுவத்தி செய்தல், வளையல் அறுத்தல் என்றிருக்க, தூத்துக்குடியிலோ சுதேசிக் கப்பல் கம்பெனி என்ற பிரம்மாண்ட முயற்சி மேற்கொள்ளப்பட்டது. இதன் பின்னணியில் இருந்தவர் வ.உ.சிதம்பரம் பிள்ளை. உள்ளூர் நீதிமன்றத்தில் ‘பிளீடர்’ என்ற எளிய வழக்குரைஞராக இருந்த வ.உ.சி., ஒரு குறுகிய கால அளவில் தம் நெஞ்சுரத்தாலும் விடாமுயற்சியாலும் வினைத்திட்பத்தாலும் தியாகத்தாலும் ஒரு தேசிய நாயகராக ஒளிவிட்டார். திலகர் தலைமையிலான காங்கிரசின் தீவிரப் பிரிவில் அணிவகுத்த வ.உ.சி., தூத்துக்குடி நகர வணிகர்களை அணிசேர்த்து ஒரு கப்பல் கம்பெனியைத் தொடங்கினார். இரண்டு பெரிய நீராவிக் கப்பல்களை விலைக்கு வாங்கினார். பிரிட்டிஷ் இந்தியா ஸ்டீம் நேவிகேஷன் கம்பெனிக்குக் கடும் போட்டியாக விளங்கிய சுதேசிக் கம்பெனி வெள்ளையரின் வணிக நலன்களுக்கு ஒரு தேசிய அறைகூவலாக விளங்கியது. டிசம்பர் 1907இல் நடந்த சூரத் மாநாட்டில் காங்கிரஸ் பிளவுபட்டதைத் தொடர்ந்து தென்னகத்துத் தீவிரவாதிகளின் தலைவராகத் தூத்துக்குடிக்குத் திரும்பிய வ.உ.சி., தூத்துக்குடிக் கடற்கரையிலும் திருநெல்வேலிப் பொருநைக் கரையிலும் ஏராளமான தேசிய அரசியல் கூட்டங்களை முன்னின்று நடத்தினார். சுப்பிரமணிய சிவாவின் அனல் பறக்கும் உரைகள் இவற்றின் சிறப்பம்சம். பொதுவெளிகளில் தமிழில் அரசியல் சொற்பொழிவுகள் நிகழ்த்தப்பட்டது அதுவே முதல்முறை எனலாம். வெள்ளை ஆட்சியாளர்களுக்குச் சவால்விடும் வண்ணம் சுதந்திரமான, பிரதிநிதித்துவ அரசாங்கம் வேண்டும் என்ற கோரிக்கைகள் எழுப்பப்பட்டன. இப்பேச்சுகள் நடுத்தர வர்க்கத்தினர், வணிகர்கள் மட்டுமல்லாமல், சாதாரண மக்களையும் உழைக்கும் வர்க்கத்தினரையும் அணிதிரட்டியதாகப் போலீஸ், சி.ஐ.டி ஆவணங்கள் தெரிவிக்கின்றன. 27 பிப்ரவரி 1908இல் தூத்துக்குடி கோரல் ஆலைத் தொழிலாளர் ஏறத்தாழ ஓராயிரம் பேர் கூலி உயர்வு, வார விடுமுறை முதலான கோரிக்கைகளை முன்வைத்து வேலைநிறுத்தம் செய்தனர். இதன் பின்னணியில் சுதேசி இயக்கமும் வ.உ.சியும் இருந்தது வெளிப்படை. போராட்டம் வலுப்பதைக் கண்ட அரசு நிர்வாகம் 144 சட்டப் பிரிவை அமலாக்கியதோடு, சிவகாசியிலிருந்து கூடுதல் போலீஸ் படையையும் வரவழைத்தது. நிலைமையை எதிர்கொள்ளும் பொறுப்பு, தலத்திலிருந்த அதிகாரியான ஆஷுக்கு. ஆஷ், ஜாயின்று மேஜிஸ் டிரட்டாக என்னகர் காயிதம் தந்‘தெனைக் காண்க வா’ என்றனன். உயிரனைய என்நண்பர் ஓட்டத்தில்வந்து ‘நின் உயிரினை நீக்குதற் குபாயம் செய்துளன்; காண்க நீ போகேல். காலையிற் கேட்டேம்; வீண் கதை யென்றுநீ விளம்பலொழி’ என்று வ.உ.சி. சுயசரிதையில் கூறுகிறது. ஆனால் வ.உ.சி.யோ ‘உயிரினை நீக்கும் ஊழ்வலி வந்திடின் நம்மால் தடுக்கவும் நண்ணுமோ? செல்லாது சும்மா இருந்திடின் சுகமோ’ என்று துணிவாக ஆஷைக் காணச் சென்றார். ஆசுவைக் கண்டதும், ‘அழகிய மில்லினை மோசம் செய்ததென் மொழிகுவாய்’ என்றான். ‘கொடியபல செய்து கூலி யாட்களை மடியும் விதத்தினில் வருத்திவந் ததனால் வேலையை நிறுத்தினர்; வேண்டுவ கேட்டுளேன்; நாலு தினத்தினில் நன்மையாம்’ என்றேன். படையின் செருக்கைப் பகர்ந்தான். எழுந்தேன் ‘படையிலா ரிடத்ததைப் பகர்தல் நன்’ றென்றே! தொழிலாளர் ஒற்றுமையும் வ.உ.சியின் தலைமையும் வேலைநிறுத்தத்திற்கு வெற்றி தந்தன. அனைத்துக் கோரிக் கைகளையும் வென்று 7 மார்ச் 1908இல் தொழிலாளர் வேலைக்குத் திரும்பினர். ஆஷ் இதைத் தம் தனிப்பட்ட தோல்வியாகக் கருதியிருந்தால் அது இயல்பே. வெற்றியைச் சுவைத்த களிப்பில் சுதேசிய அரசியல் கூட்டங்கள் அன்றாடம் மேலும் ஊக்கத்தோடு தொடர்ந்தன. ஆயிரக்கணக்கில் மக்கள் திரண்டனர். தெருவில் செல்லும் வெள்ளையரை நோக்கி ‘வந்தே மாதரம்’ என்று முழக்கமிட்டு அவர்களுடைய அதிகாரத்திற்கு அறைகூவும் துணிவு பாமரர்க்கும் பிறந்தது. விபின் சந்திர பாலர் என்ற வங்காள சுதேசித் தலைவரின் விடுதலையை ‘சுயராஜ்ய நாளாக’க் கொண்டாடுவதென முடிவுசெய்ததும் வெள்ளை அரசங்கம் தன் கைவரிசையைக் காட்ட முற்பட்டது. 12 மார்ச் 1908இல் வ.உ.சி., சுப்பிரமணிய சிவா, பத்மநாப அய்யங்கார் ஆகியோர் கைதுசெய்யப்பட்டனர். இதற்கு எதிர்ப்புத் தெரிவிக்குமுகமாக அடுத்த நாள் திருநெல்வேலி நகர், தூத்துக்குடி, தச்சநல்லூர் ஆகிய ஊர்களில் பெரும் மக்கள் எழுச்சி ஏற்பட்டது. ‘திருநெல்வேலி கலகம்’ என்று அரசு ஆவணங்களில் அறியப்படும் இவ்வெழுச்சியின்போது திருநெல்வேலி நகரில் அனைத்துக் கடைகளும் அடைக்கப்பட்டன. சி.எம்.எஸ். கல்லூரி தாக்கப்பட்டது. நகர்மன்ற அலுவலகங்கள் சூறையாடப்பட்டன. ஆவணங்கள் எரிந்தன. அஞ்சல் அலுவலகம் தீக்கிரையானது. தந்திக் கம்பிகள் அறுபட்டன. நகர்மன்றத்தின் எண்ணெய்க் கிடங்கு இரண்டு நாளுக்கு நின்று எரிந்தது. காவல் நிலையமும் தப்பவில்லை. பிணைக் கைதிகள் மூவர் விடுவிக்கப்பட்டனர். போலீஸ் சுட்டதில் நால்வர் இறந்தனர். தூத்துக்குடியிலும் அனைத்துக் கடைகளும் அடைக்கப்பட்டன. கோரல் ஆலைத் தொழிலாளர் மட்டுமல்லாமல், பெஸ்ட் அன் கோ பணியாளர், நகர்மன்றத் துப்புரவு ஊழியர், கசாப்புக் கடைக்காரர், ஜட்கா ஓட்டுநர், சவரத் தொழிலாளர் என அனைவரும் வேலைநிறுத்தம் செய்தனர். 144 செயலில் இருந்த பொழுதும் அன்று பிற்பகல் வண்டிப்பேட்டையில் ஒரு மாபெரும் கண்டனப் பொதுக்கூட்டம் நிகழ்ந்தது. ‘கப்பலோட்டிய தமிழன்’ திரைப்படத்தில் ஆஷாக நடித்த வில்லன் நடிகர் எஸ்.ஏ. அசோகன், போலீஸ் சுடு முன்னர் அணிவகுப்பு மரியாதையை ஏற்பதாக ஒரு காட்சி வரும். கூட்டம் கலைய மறுத்தபொழுது கூட்டத்தைத் தாக்குமாறு குதிரைப் படையினருக்கு ஆணையிட்டார் ஆஷ். ஆசு படையுடன் அணுகி அவரை மோசம் செய்திட மூட்டிக் கலகம் தடியால் அடிப்பித்தான் சார்ந்தநம் மவரை; வெடியால் சுட்டான் வெளிவர விடாது. ஆசுவின் குதிரையை அடித்தவர் தள்ளினார். நாசமென் னுயிர்க்கென நவின்றவன் ஓடினான்! என்கிறது வ.உ.சி. சுயசரிதை. ஆஷைக் கூட்டம் தாக்கியபோது, சுடும் ஆணை வழங்கியதால் சிலர் குண்டடிபட்டனர் என்கிறது திருநெல்வேலி கெசட்டியர். யாரும் இறந்ததாகத் தெரியவில்லை. கைதான முப்பத்தாறு ‘கலகக்காரர்க’ளில் நால்வர் மட்டுமே தண்டனையிலிருந்து தப்பினர். வெள்ளையர் சகலரும் மிகமிக நடுங்கி கள்ளரைப் போன்றவண் கரந்து மறைந்தனர். ஆஷ் மறைந்தபொழுது மேரி பாய்ட்டன் என்ற வெள்ளைப் பெண்மணி தம் இரங்கல் கடிதத்தில் தூத்துக்குடி எழுச்சியின்பொழுது நிகழ்ந்தவற்றைப் பின்வருமாறு நினைவுகூர்ந்தார்: கலகங்கள் நடந்தபொழுது தூத்துக்குடி விக்டோரியா பெண்கள் பள்ளியின் பொறுப்பாளராக நான் இருந்தேன் என்று சொன்னால் இக்கடிதத்தை எழுதுவதன் காரணம் உங்களுக்குப் புரியும். தூத்துக்குடி நகரத்தையும் இந்தியாவையும் ஒரு கொடும் நாசத்திலிருந்து திரு. ஆஷ் (இறைக் கட்டளைப்படி) தம் விவேகமானதும் தீரமானதுமான நடத்தையால் அன்றிரவு காப்பாற்றியதை நான் ஒருபோதும் மறக்கவியலாது. ‘கன்னியாகுமரி முதல் கல்கத்தாவரை பரவப்போகும் பெருந்தீயை மூட்டவல்ல பந்தம் இன்றிரவு ஏற்றப்படவுள்ளது’ என்று எங்கள் பள்ளியின் சுதேச ஆசிரியர் ஒருவர் கூறினார். திரு. ஆஷ் அந்தத் தீப்பந்தத்தை அணைத்தார். . . அடுத்த நாள் காலை, முதல் வேலையாகத் தொண்டர் படை மற்றும் ரிசர்வு போலீசுக்குத் தலைமையேற்று வந்த திரு. ஆஷ் நாங்கள் பாதுகாப்பாக உள்ளோமா. . . என்பதைக் காண வந்தார். திருநெல்வேலி எழுச்சி நாடு தழுவிய தலைப்புச் செய்தியாயிற்று. மாவட்ட கலெக்டர் விஞ்சு, இணை மாஜிஸ்திரேட் ஆஷ் பெயர்கள் இச்செய்திகளில் இடம்பெற்றன. கடும் கண்டனத்துக்கும் உள்ளாயின. எழுச்சி ஒடுக்கப்பட்டதும் அதில் கலந்துகொண்டவர்களை விசாரித்துத் தண்டிக்கும் படலம் தொடங்கியது. வ.உ.சி. மற்றும் தோழர்கள்மீது குற்றப் பத்திரிகை தாக்கலானது. வ.உ.சிக்கு ஆதரவான ஆறு வக்கீல்கள்மீது நன்னடத்தை ஜாமீன் கேட்டார் ‘நடக்கையென்பதே நண்ணிடா’ ஆஷ். எழுச்சியில் பெருமளவு ஈடுபட்ட திருநெல்வேலி, தூத்துக்குடி நகர மக்களை ஒட்டு மொத்தமாகத் தண்டிப்பதற்காகத் தண்டக் காவல்படை அமர்த்தப்பட்டு வரியும் விதிக்கப் பட்டது. தூத்துக்குடியைவிடத் திருநெல்வேலியில் அதிகச் சேதமும் உயிரழப்பும் ஏற்பட்டிருக்கையில் எப்படி ஆஷ் தன் உயிரை இழக்க வேண்டியதாயிற்று என்று கேட்டார் இராபர்ட். எழுச்சி ஒடுக்கப்பட்டு சுதேசிகள் நிலைகுலைந்திருந்த சூழலில், அலுவலக நேரம் முடிந்த பிறகு சுதேசிக் கப்பல் கம்பெனியின் அலுவலகத்தில் நுழைந்த ஆஷ், கம்பெனியின் பங்குதாரர் பதிவேட்டைக் காட்டுமாறு அங்கிருந்த கடைநிலை ஊழியரை மிரட்டியதாக வந்த ‘இந்து’ நாளிதழ்ச் செய்தியை இராபர்ட்டிடம் விவரித்த அதே நொடியில் என் கையில் ஒரு கடிதம் தட்டுப்பட்டது. தூத்துக்குடி, 23 மார்ச் 1908 பெறல் ஆர். ஆஷ் அவர்கள் அன்பார்ந்த ஐயா, சுதேசி ஸ்டீம் நாவிகேஷன் கம்பெனி லிட் பணித்தபடி அதன் கௌரவ சட்ட ஆலோசகராக இதை எழுதுகிறேன். சென்ற சனிக்கிழமை (21ஆம் தேதி) பின்மாலை டாக்டர் வான்லாங்கென்பெரியுடன் (சுதேசிக்) கம்பெனியின் அலுவலகத்திற்குத் தாங்கள் சென்று, கம்பெனிச் சட்டப்படி ஒரு ரூபாய்க் கட்டணத்தைக் கொடுத்துப் பங்குதாரர் பதிவேட்டைக் காட்டு மாறும், அவ்வாறு காட்டாவிட்டால் அபராதம் விதிக்கப்படுமென்றும் கம்பெனி ஊழியரிடம் தாங்கள் கூறியதாக நிர்வாக இயக்குநர்கள் அறிய வருகிறார்கள். தங்கள் நோக்கம் அலுவல்பூர்வமானதா அல்லவா என்பது தெரியவில்லை. இன்றைய சூழ்நிலையில் கம்பெனி ஊழியர்களுக்கு இந்த நிகழ்ச்சி அச்சமளிக்கின்றது. பதிவேட்டைப் பார்வையிட வேண்டுமென்று எழுதித்தெரிவித்திருந்தால் அலுவலக நேரத்தில் எந்தச் சமயத்திலும் மகிழ்ச்சியுடன் கம்பெனி அதிகாரிகள் தங்களை வரவேற்றிருப்பார்கள். சென்ற சனிக்கிழமையன்று, பதிவேட்டுக்குப் பொறுப்பான குமாஸ்தா அலுவலக நேரம் முடிந்துவிட்டதால் தங்கள் வருகைக்கு முன்னரே சென்றுவிட்டதாகத் தெரிவிக்கப்பட்டுள்ளது. பங்குதாரர்களும் பங்குதாரர்களல்லாதவர்களும் அலுவலக நேரத்தில் பதிவேட்டைப் பார்வையிடுவதற்குக் கம்பெனி எப்போதும் தயாராக உள்ளது. தங்கள் உண்மையுள்ள, கே.ஆர். குருசாமி அய்யர், வக்கீல் எனவே பொதுப்புத்தியில் சுதேசிக் கப்பல் கம்பெனியின் வீழ்ச்சி ஆஷின் பெயரோடு இணைந்திருந்ததில் எந்த வியப்புமில்லை. இந்தச் சமயத்தில் கலெக்டர் விஞ்சு ஆஷுக்கு எழுதிய இரண்டு கடிதங்கள் இருவருமே சுதேசி இயக்கத்தையும் வ.உ.சி.யின் கப்பல் கம்பெனியையும் முறிப்பதில் வெள்ளை அதிகாரிகள் என்ற கடமையையும் மீறிக் காட்டிய தனிப்பட்ட வெறுப்பும் விரைவும் புலப்படுகின்றன. திருநெல்வேலி, 19 மார்ச் 1908 அன்பார்ந்த ஆஷ், இப்பொழுதுதான் அட்கின்சனுக்கு (தலைமைச் செயலர்) எழுதி, நமது மூன்று நண்பர்களின் மீதும் (வ.உ.சி., சிவா, பத்மநாப அய்யங்கார்) இராஜ துரோக நடவடிக்கை எடுக்க அரசாங்க அனுமதி பெற்று அவர்கள் மூவரும் சிறையில் வசதியாக இருக்க வழிசெய்யும்வரையில் கோதாவரி மாவட்டத்தின் கலெக்டராக நீங்கள் அரசிதழில் அறிவிக்கப்பட்டாலும் காட்டன் தம் விடுப்பைத் தள்ளிப்போட முடியுமானால் உங்கள் இடமாற்றத்தை எதிர்க்க எனக்கு எந்தக் காரணமுமில்லை என்று தெரிவித்திருக்கிறேன் . . . தங்களை என் தனிச்செயலாளராக அமர்த்திக்கொள்ள முடியவில்லை என்பதில் எனக்கு வருத்தம்தான். நம்மிருவருக்கும் கடுமையான வேலைதான். எனக்கு நீங்கள் மிகச் சிறப்பாகத் துணைநின்றதற்கு நான் என்றுமே நன்றி பாராட்டுவேன் . . . என்றும் உங்கள், எல்.எம். விஞ்சு * சென்னை, (நாளிடப்படாத கடிதம்; டிசம்பர் 1908 தொடக்கமாயிருக்கலாம்) அன்பார்ந்த ஆஷ், நீங்கள் சாத்தூர் செல்லும் வழியில் இன்னொரு முறை உங்களைச் சந்திக்க வாய்ப்பில்லாமல் போனதற்கு மிக வருந்துகிறேன். நீங்கள் சாத்தூருக்கு மாற்றப்படவுள்ளீர்கள் என்று மேதகு ஆளுநர் தம் மாவட்ட வருகையை முடித்துவிட்டுச் செல்வதற்கு முந்திய நாள் என்னிடம் கூறினார். இது இவ்வளவு விரைவில் நடந்திருக்குமெனத் தெரிந்திருந்தால் முன்பே தந்தி அனுப்பியிருப்பேன். ஆளுநரின் மாவட்ட வருகை நன்றாக நடந்தேறியது . . . நான் விடைபெற்றபோதே (மாவட்டத்தின்) கௌரவமான பிரமுகர்களோடு சுமுகமான உறவுகள் மீட்கப்பட்டுவிட்டன. தண்டக் காவல் வரியான ரூ. 60,000த்தில் ரூ. 40,000 திருநெல்வேலி மக்களால் செலுத்தப்பட்டுவிட்டது. தூத்துக்குடியில் இப்பொழுதுதான் வசூல் தொடங்கியுள்ளது. சுதேசிகளின் வளங்கள் முடியும் தறுவாயில் உள்ளது என்று அறிகிறேன். அவர்களுடைய நீராவிக் கப்பல் கொழும்பில் ஜப்தி செய்யப்பட்டுள்ளதென்றும் அறிகிறேன். கம்பெனி திவாலாகும் நாள் அதிகத் தொலைவில் இல்லை . . . என்றும் உங்கள், எல்.எம். விஞ்சு ஆஷுக்கு விஞ்சு எழுதிய இரண்டு கடிதங்களும் சுதேசி இயக்கத்தை ஒடுக்குவதில் அவருக்கு ஆஷ் உற்ற கையாளாக இருந்துள்ளதைக் காட்டுகிறது. வ.உ.சி. முதலான தலைவர்களை ‘நமது மூன்று நண்பர்கள்’ என்று குறிப்பிட்டு, அவர்கள் சிறையில் ‘வசதியாக’ இருக்க வேண்டும் என்று குரூர நகைச்சுவையுடன் விஞ்சு குறிப்பிடுகிறார். மேலும் சுதேசிக் கப்பல் கம்பெனி நொடித்துப்போகவுள்ளதை ஆவலுடன் வரவேற்கத் தயாராக இருந்ததும் தெரிகிறது. வெள்ளை அரசுக்கு அறைகூவலாக அமைந்த சுதேசிய முயற்சியை ஒடுக்குவதில் அதிகாரிகள் என்ற கடமைக்கும் மேலாகத் தனிப்பட்ட, இனவாத வெறுப்புடன் விஞ்சும் ஆஷும் செயல்பட்டனர் என்பது இக்கடிதங்கள்வழி உறுதிப்படுகின்றது. இந்தியாவிலிருந்து விடைபெறும்பொழுதுகூட விஞ்சு ஆஷுக்குக் கடிதம் எழுதியிருக்கிறார். ஆஷின் உடனடி மேலதிகாரி விஞ்சு அவரைப் பாராட்டியிருந்தபொழுதும், நெல்லை எழுச்சி நிகழ்ந்த ஒரே மாதத்தில் ஆஷ் கோதாவரி மாவட்டத்திற்கு மாற்றப்பட்டார். 1908இன் இறுதியில் சாத்தூருக்கு வந்தார். மார்ச் 1910இலும், பிறகு ஆகஸ்டு 1910இலும் திருநெல்வேலி ஆட்சியராகப் பொறுப்பேற்றார். இதற்கிடையில் மாவட்ட நிலைமைகள் மேலும் மோசமாயின. திருநெல்வேலி எழுச்சியின் காரணமாக நூறு பேருக்கு மேல் தண்டிக்கப்பட்டனர். 1908 ஜூலையில் அமர்வு நீதிபதி ஏ.எஃப். பின்ஹே வ.உ.சி.க்கு இரட்டை ஆயுள் தண்டனையும், சிவாவுக்குப் பத்தாண்டுக் கடுங்காவல் தண்டனையும் விதித்தார். ஒருவகையில் ஆஷ் புரட்சிகரத் தீவிரவாதிகளின் முதல் இலக்கு அல்ல என்று சொல்லலாம். தூத்துக்குடியைவிடத் திருநெல்வேலியில்தான் அடக்குமுறையும் சேதமும் உயிர்ப் பலியும் அதிகம். எப்படியும் மாவட்ட கலெக்டர் என்ற முறையில் விஞ்சுதான் அனைத்திற்கும் பொறுப்பு. சமகாலப் பத்திரிகைகளும் விஞ்சையே கடுமையாக விமர்சித்தன. பாரதி தம் ‘இந்தியா’ இதழில் விஞ்சைக் கண்டித்துத்தான் இரண்டு கருத்துப்படங்களை வெளியிட்டான். வ.உ.சி.க்கும் விஞ்சுக்குமான சொற்போராகத்தான் தம் உணர்ச்சிமிகு பாடலை அமைத்தான். ‘லிபரல்’ பத்திரிகை விஞ்சுக்குப் பகிரங்கக் கடிதமே எழுதியது. ‘இந்து’மீது மானநஷ்ட வழக்குத் தொடரலாமா என்று விஞ்சு கருதும் அளவுக்கு அந்த நாளேடு அவரைக் கண்டித்திருந்தது. ஆஷ்மீதும் பத்திரிகை விமரிசனங்கள் எழுந்தாலும், விஞ்சுக்கு அடுத்தே அவர் கண்டிக்கப்பட்டிருந்தார். ஆஷ் சுடப்பட்ட பிறகு இரண்டு மாதங்கள் கழித்துத் தான் விஞ்சு அவருடைய மனைவிக்கு இரங்கல் கடிதம் எழுதினார். தான் எதிர்கொள்ள வேண்டிய துப்பாக்கிக் குண்டை ஆஷ் ஏற்றார் என்ற விஞ்சின் அடிமன ஓட்டமே இந்தத் தாமதத்திற்குக் காரணம் போலும். அன்புள்ள திருமதி ஆஷ், உங்களுடைய கடுமையான கையறுநிலையில் என் அனுதாபத்தை வழங்கும் எந்த முயற்சியும் எவ்வகையிலும் போதுமானதாக இராது என்ற உணர்வினாலேயே இதற்கு முன் உங்களுக்கு எழுதுவதற்குத் தயங்கினேன். . . இக்கட்டானதொரு நேரத்தில் எப்படி ஒரு வலிய தூணாக எனக்கு ஆஷ் துணைநின்றார் என்பதையும், தம் கடமையை நிறைவேற்றுவதில் எவ்வளவு துணிவுடையவராக விளங்கினார் என்பதையும் என் அளவுக்கு யாருக்கும் தெரிந்திருக்க முடியாது . . . ஆழ்ந்த அனுதாபத்துடன், எல்.எம். விஞ்சு விஞ்சின் செயல்பாடுகளை முழுவதும் ஆதரித்த சென்னை அரசாங்கம் என்ன காரணம் பற்றியோ ஆஷ்மீது அதிருப்தியுற்றிருந்தது. ‘தூத்துக்குடியில் ஆஷின் செயல்களால் நமக்கு நன்மை விளையவில்லை’ (‘Ashe’s performance in Tuticorin had done us no good’) என்று கவர்னர் ஆர்தர் லாலி எழுதிய குறிப்பை ஆய்வாளர் நா. இராஜேந்திரன் மேற்கோள்காட்டியிருக்கிறார். ஆஷ் நினைவு மண்டபத் தொடக்கவிழாவில் நெல்லைக் கலெக்டர் மலோனியும் இதே பொருள்படப் பேசினார் விஞ்சைப் போலவே பெரிதும் வெறுக்கப்பட்ட மற்றொரு வெள்ளையர், நீதிபதி பின்ஹே. வ.உ.சி.க்கு அவர் விதித்த இரட்டை ஆயுள் தண்டனையை மார்லி பிரபுவால்கூடப் பொறுத்துக்கொள்ள முடியவில்லை என்றால் அதன் கடுமையைப் பற்றிச் சொல்ல வேண்டியதில்லை. சுதேசி இயக்கத்தின் தலைமையகமாக விளங்கிய தூத்துக்குடியில் அதிகாரியாகப் பணியாற்றியதாலும், கப்பல் கம்பெனியை அடித்து நொறுக்கியதில் நேரிடையாகத் தொடர்புகொண்டவராகக் கருதப்பட்டதாலுமே ஆஷ் வெறுக்கப்பட்டார் எனலாம். ஊழ்வலிமீது ஆழ்ந்த நம்பிக்கையும், பொறுத்தருளும் பெருங்குணமும் ஒருங்கே பெற்ற சான்றோரான வ.உ.சி.கூடப் பின் வருமாறு எழுதும் நிலை இதனால் ஏற்பட்டது. ஓரிர வினிலே ஆறிரு மணிக்கென் அரங்குள் யான்நன் குறங்குங் காலவண் செறிந்து மிஸ்டர் சிதம்பரம் பிள்ளையென் றறைந்த சத்தமொன் றனேக தடவை கேட்டு விழித்துப் பார்த்தேன். அரங்குமுன் சிறையின் ஜூனியர் சப்அஸிஸ் டெண்டு சர்ஜன் நின்று சௌக்கியம் உசாவி ‘கலெக்டர் ஆஷுவைத் தெரியுமா?’ என்றான். ‘நன்றாகத் தெரியும்’ என்றேன். ‘எப்படி?’ என்றான். ‘யான் இவண் ஏகியதற்கும் தூத்துக் குடியில் தோன்றிய ‘சுதேசிக் கப்பல் கம்பெனி’ செத்தொழிந் ததற்கும் அவன்கா ரண’மென் றறைந்தேன். ‘ஒருவன் அவனை நேற்று மணியாச்சி ஜங்ஷனில் சுட்டுக் கொன்று தன்னையும் சுட்டுச் செத்தான்’ என்றான். ‘நல்லதோர் செய்தி நவின்றாய் நீ நலம் பெறுவாய்’ என்றேன். உனக்கிவ் வருஷக் கரோஒ நேஷனில் விடுதலை இலையெனப் பகர்ந்தான். ‘விடுதலை என்றுமில் லெனினும் நன்றே’ என்றேன். இவ்வளவு இருந்தும் ஆஷ் பலியானதற்குத் தவறான இடத்தில் தவறான நேரத்தில் அவர் இருக்க நேர்ந்தது முக்கியக் காரணம் எனலாம். தமிழ்நாட்டில் புரட்சிகர பயங்கரவாத இயக்கம் முளைவிட்டு விரைவிலேயே நசுக்கப்பட்ட அக்குறுகிய காலகட்டத்தில் இந்தியாவில் விஞ்சும் இல்லை, பின்ஹேவும் இல்லை. விஞ்சு நீண்ட விடுப்பில் தாயகம் திரும்பியிருந்தார். பின்ஹே 1910இலேயே ஓய்வூதியம் பெற்று இளைப்பாறிவிட்டார். 5 ஆஷ் கொலை பேரதிர்ச்சியோடு எதிர்கொள்ளப்பட்டது. அதுவரை மட்டுமல்ல அதன் பின்னரும் தென்னிந்தியா அறியாத ஒரு அரசியல் கொலையாக அது அமைந்தது. கொலையாளியான வாஞ்சி ஒரு பிராமணர் என்பதைத் தமிழ்நாட்டு நடுத்தர பிராமண வர்க்கம் செரிக்க முடியவில்லை. திருநெல்வேலி எழுச்சி ஒடுக்கப்பட்டு, வ.உ.சி. இரட்டை ஆயுள் தண்டனை பெற்றது மிதவாதிகளுக்கும், அரசைக் கண்டு அஞ்சிய நடுத்தர வர்க்கத்திற்கும் ஏற்கெனவே காய்ச்சலை ஏற்படுத்தியிருந்தது. ஆஷ் கொலையால் மேலும் உதறல் ஏற்பட்டது. பாளையங்கோட்டையில் ஆஷ் அடக்கம் செய்யப்பட்டபோது சிங்கம்பட்டி ஜமீன்தாரும் கே.ஆர். குருசாமி அய்யரும் சவப்பெட்டியைத் தோளில் சுமந்தனர். திருநெல்வேலி விளையாட்டுச் சங்கம் ஆஷ் பெயரில் ஒரு வெள்ளிக் கோப்பையை நிறுவியது. பாளையங் கோட்டை வாய்பேசாதோர் காது கேளாதோர் பள்ளியில் ஒரு புதுக் கட்டடத்திற்கு ஆஷ் பெயர் சூட்டப்பட்டது. மூன்று நினைவுச் சின்னங்கள் திட்டமிடப்பட்டு, நிறுவப்பட்டன. ஆஷ் அடக்கம் செய்யப்பட்ட பாளையங்கோட்டையில் அவருடைய சக அலுவலர்கள் ஒரு கல்லறைக் கல்லை அமைத்தனர். Sacred to the memory of Robert William D’Escourt Ashe member of the Indian Civil Service who after sixteen years loyal & faithful service fell by the hand of a political assassin on the 17th June 1911 when acting as Collector & District Magistrate, Tinnevelly aged 38 years this memorial erected by his brother officers. கல்லறையில் அமைந்த பதினொன்றரை அடி உயரமுள்ள கெல்டிக் சிலுவை வெள்ளை சிசிலியப் பளிங்கு கொண்டு டப்ளினில் வடிக்கப்பட்டதாகும். கல்லறைக் கல் கப்பலில் வரும் வழியில் சிதைந்துவிட்டது. காப்பீட்டாளரிடம் வாதாடி, மீண்டும் அதை வடிக்க வேண்டியதாயிற்று. இறந்தபின்னும் ஆஷிடம் விதி தன் விளையாட்டை நிறுத்தவில்லை. மனோன்மணியம் சுந்தரனார் பல்கலைக்கழகத்தில் வரலாற்று விரிவுரையாளராக நான் பணியாற்றத் தொடங்கிய காலத்தில் (1995) இதற்குக் கூப்பிடு தொலைவில் தூய யோவான் கல்லூரி விடுதி அறையில் ஆஷ் கொலையைப் பாடம் எடுத்தது இன்றும் பசுமையாக நினைவிருக்கிறது. தூத்துக்குடி நகர்மன்றமும் ஒரு பெரிய நினைவுச் சின்னத்தை அமைக்கத் திட்டமிட்டது. கிரேட் காட்டன் சாலையின் கிழக்கு முனையில் எண்முனை மண்டபம் ஒன்று கட்டப்பட்டது. இதற்கு நன்கொடை அளித்தவர்கள் அனைவரும் (ஒருவர் நீங்கலாக) இந்தியர்களே. 38 நன்கொடையாளர்களில் சிலர் சுதேசிக் கப்பல் கம்பெனியின் பங்குதாரர்களாகவும் வ.உ.சி.க்கு எதிரானவழக்கில் அவருக்கு ஆதரவாகவும் சாட்சியமளித்தவர்களாவர். 2 ஏப்ரல் 1912இல் கால்கோளிடப்பட்ட ஆஷ் நினைவு மண்டபம் 28 ஆகஸ்டு 1913இல் அன்றைய திருநெல்வேலி கலெக்டர் ஜே.சி. மலோனியால் திறந்துவைக்கப்பட்டது. சென்னை ஜார்ஜ் கதீட்ரலிலும் ஒரு நினைவுக் கல்வெட்டுப் பதிக்கப்பட்டது. தூத்துக்குடி ஆஷ் மண்டபத்தில் அவருடைய படம் ஒன்றும் திறந்துவைக்கப்பட்டது. 1947இல் அப்படம் அகற்றப்பட்டதாக ஆ. சிவசுப்பிரமணியன் குறிப்பிடுகிறார். இங்கு வெளியிடப்படும் ஆஷ் படங்களே முதன் முறையாக அச்சேறுபவை எனலாம். ஆஷ் தலையில் சைத்தானின் கொம்புகளும் இரத்தம் வடியும் கோரைப்பற்களும் இல்லை. காலனிகளை அடித்து நொறுக்கும் ஏகாதிபத்திய வெள்ளை அரசு எனும் பேரியந்திரத்தின் ஒரு சிறு திருகாணி ஆஷ். 6 மேரியும் நான்கு குழந்தைகளும் 1912 ஏப்ரல் அளவில் தாயகம் திரும்பினார். அரசாங்கம் கௌரவமானதொரு ஓய்வூதியத்தை ஆஷ் குடும்பத்திற்கு வழங்கியது. உடல்நலக் குறைவின் காரணமாக இளமையிலேயே இறந்துவிடுவார் என்று கருதப்பட்ட மேரி, ஆஷ் மறைந்து 43 ஆண்டுகள் கழித்து மே 1954இல்தான் காலமானார். வாழ்க்கையின் எண்ணற்ற புதிர்களில் இதுவும் ஒன்று. மேரி மறுமணம் செய்துகொள்ளவில்லை. தம் கணவரின் பெயரையும் புகழையும் மறையாமல் காக்கும் கடமையில் கடைசிவரை அவர் வழுவவில்லை. இந்தியாவில் பிறந்திருந்தால் பதிவிரதை என்ற பெயர் கட்டாயம் அவருக்குக் கிடைத்திருக்கும். இராஜப்பிரதிநிதி முதல் ஆஷின் சக அலுவலர்கள், மிஷனரிமார்கள், சுதேசக் கனவான்கள், பிரமுகர்கள், முன்னாள் இரவலர்கள் என இரங்கல் கடிதம் விடுத்த நூற்றுக்கணக்கானவர்களுக்கு அச்சிட்ட நன்றிக் கடிதத்தை அனுப்பினார் மேரி. ஆஷ் பெயரைப் போற்றும்வகையில் பல தரும காரியங்களிலும் ஈடுபட்டார். ஆஷ் தொடர்பான ஆவணங்களையும் படங்களையும் சேகரித்துப் பேணினார். ஆஷின் இளமைக் காலக் கவிதை முயற்சிகளை ஒழுங்குபடுத்தி, டப்ளின் டிரினிட்டி கல்லூரிப் பேராசிரியரின் முகவுரையோடு நூலாக்கம் செய்ய முயன்றார். மேரியின் கோப்புகளில் ஒரு கையடக்க நாட்குறிப்பேடு உள்ளது. அதில் குறிக்கப்பட்டுள்ள முக்கிய நாட்களெல்லாம் ஆஷ் தொடர்புடையனவாக உள்ளன. ஆஷ் இறந்த செய்தி அவருடைய குழந்தைகளை உலுக்கியது. மூத்த மகள் மொலி எழுதிய நெஞ்சுருக்கும் கடிதங்கள் கோப்பில் உள்ளன. ஆர்தர் இந்திய இராணுவத்தில் சேர்ந்து கர்னல் பதவி பெற்று 1947இல் தாயகம் திரும்பி ஜானெட்டை மணந்தார். தன் தந்தையின் உயிரைப் பலி வாங்கிய நாட்டிலேயே அவர் பணியாற்ற முற்பட்டது ஏன் என்று விளங்கவில்லை. இந்தியாவை அவர் மிகவும் நேசித்ததாகச் சொல்லும் இராபர்ட், இந்தியப் பிரிவினையின்பொழுது ஏற்பட்ட பெரும் உயிரிழப்புகளுக்கு மவுண்ட்பேட்டனே முழுப்பொறுப்பு எனக் கூறுவாராம். ஓய்வுபெற்றபின் வட இந்தியாவுக்கு குடும்பத்தோடு சுற்றுலா சென்ற அவர், திருநெல்வேலிக்கோ மணியாச்சிக்கோ தங்களை ஏனோ அழைத்துச்செல்லவில்லை என்றும் இராபர்ட் கூறினார். கடைசி மகன் ஹெர்பர்ட் இரண்டாம் உலகப் போரில் சமரிட்டு மறைந்திருக்கிறார். ஆஷ் மகள்கள் இருவரின் அழகிய புகைப்படங்கள் குடும்ப ஆல்பத்தில் உள்ளன. இருவருமே திருமணம் செய்துகொள்ளவில்லை. இதற்கு மேரியே காரணம் என மருமகள் ஜானெட் குறிப்பால் உணர்த்தினார். தம் வாழ்வில் ஏற்பட்ட பெரும் துன்பியல் நிகழ்ச்சியை எவரும் மறக்கவிடாதவர் மேரி என்பது ஜானெட்டின் எண்ணம். 7 ஆஷ் கொலையும் வாஞ்சிநாதனும் தமிழ் மனங்களில் ஆழப் பதிந்துவிட்டனர். தமிழ்நாட்டில் தேசிய இயக்கத்தில் இது ஒரு மைல்கல் என்பதில் ஐயமில்லை. செங்கோட்டையில் வாஞ்சிக்கு நினைவுச் சின்னங்கள் விடுதலைக்குப் பின்னர் மெல்ல அமைக்கப்பட்டன. மணியாச்சி சந்திப்புக்கு வாஞ்சி பெயரை இட வேண்டுமென 1980களில் ஒரு இயக்கமே நடந்தது. இதற்கு எதிராக, வாஞ்சியின் இந்து மதவாதச் சார்பை முன்வைத்துத் திராவிடர் கழகம் துண்டறிக்கைகளை வெளியிட்டு, ஆஷைப் பிற்படுத்தப்பட்டத் தாழ்த்தப்பட்ட, சாதியினரின் பாதுகாவலராக முன்வைத்தது. ஆஷ் கொலையின்பொழுது அயோத்திதாசர் வெளிப்படுத்திய பார்வையை இது பிரதிபலிக்கின்றது எனலாம். இந்தப் பின்னணியில்தான் ஆ. சிவசுப்பிரமணியன் ‘ஆஷ் கொலையும் இந்தியப் புரட்சி இயக்கமும்’ (1986) நூலை எழுதினார். 1980களின் தொடக்கத்தில் ‘தினமணி கதி’ரில் ஆஷ் கொலை பற்றி இரண்டு தொடர்களை ரகமி எழுதினார். வெவ்வேறு கருத்தியல் போக்குகள் வாஞ்சியை வேறு வேறாக மதிப்பிட்டாலும், வாஞ்சியின் உயிர்த்தியாகம் மக்கள் மனங்களில் நீங்கா இடம் பெற்றுவிட்டது என்பதில் ஐயமில்லை. தமிழ் வெகுசனப் பண்பாட்டில் பல கதைமாந்தர்கள் வாஞ்சிநாதன் பெயர் சூடி உள்ளனர். ‘வாஞ்சிநாதன்’ (2001) என்ற பெயரில் விஜயகாந்த் ஒரு படத்திலும் நடித்துள்ளார். வரும் ஆண்டு ஆஷ் கொலையின் நூற்றாண்டாகும். அதையொட்டிப் பல நிகழ்ச்சிகளும் விழாக்களும் நடைபெறும் என எதிர்பார்க்கலாம். நூற்றாண்டின் பொழுது திருநெல்வேலிக்கும் தூத்துக்குடிக்கும் மணியாச்சிக்கும் வர விரும்புவதாக இராபர்ட் கூறினார். ‘என்னையும் சுட்டுவிடமாட்டார்களே!’ என்றார் கண்ணைச் சிமிட்டியவாறே. கவலைப்படாதீர்கள். அப்படி ஏதேனும் நடந்தால் கட்டாயம் நினைவு மண்டபம் கட்டுவோம் என்றேன்.


இந்த வருடத்தின் முதல் ஆறுமாத காலப்பகுதியில் இலங்கையில் வரட்சி, மண்சரிவு, குப்பை மேடு சரிவு ,வெள்ளப்பெருக்கு போன்ற பல பாரிய அனர்த்தங்கள் இடம்பெற்றன. பாதிக்கப்பட்டவர்களைத் தவிர ஏனையோரின் கவனத்தைப் பெறாதளவில் மேலும் பல அனர்த்தங்களும் இடம்பெற்றன. இலங்கையர்கள் எதிர்கொண்ட இவ் அனர்த்தங்கள் சுற்றாடலை நாம் எங்ஙனம் பேணிக்காக்க வேண்டும் என்பதை அச்சொட்டாக வலியுறுத்தி நிற்கின்றன. உயிர்களுக்கும் உடைமைகளுக்கும் ஏற்பட்ட சேதங்கள், வாழ்க்கைச் சக்கரத்தில் ஏற்பட்டுள்ள தடங்கல்கள், உளவியல் ரீதியாகவும் ஆன்மீக ரீதியாகவும் மிகவும் கடினமானவை. எப்போதேனும் இவற்றை வழமைக்கு கொண்டுவருவது மெதுவான செயற்பாடாக அமையும். நிலைபேறான சுற்றாடல் முகாமைத்துவம் தொடர்பான சிந்தனைகளை ஆண்டில் ஒரு நாளுக்கு மாத்திரம் நாம் ஏன் மட்டுப்படுத்தவேண்டும்? நகரப்பகுதிகள், ஆறுகள் அன்றேல் கடலில் இருந்து குப்பைகளைச் சேகரித்தல், தொண்டுநோக்கிற்கான நடைபவனியில் பங்கேற்றல் போன்ற செயற்பாடுகளில் ஈடுபடுவதன் மூலமாக நாம் வழமையாக சுற்றாடல் தினத்தைக் கொண்டாடுகின்றோம். இந்த ஒருநாளில் சுற்றாடல் குறித்த ஆர்வம் கட்டியெழுப்பப்படுகின்றது. அனைவரும் பங்கேற்கின்றனர். மறுநாளோ வேறு முக்கியத்துவம் மிக்க விடயங்களை நோக்கி அவர்களின் கவனம் நகர்ந்துவிடுகின்றது. அடுத்த கட்ட அனர்த்தம் நிகழும் வரையில் அவர்களது கவனம் வேறுவிடயங்களில் இருக்கும். மீண்டுமாக ஒருவரை ஒருவர் மாறிமாறி குற்றஞ்சாட்டுதல் ஆரம்பிக்கும். பிரச்சனையின் ஓர் அங்கமாகவும் தீர்வின் ஓர் அங்கமாகவும் நாம் எம்மைப் பார்க்கும் வரையில் எதுவுமே மாறப் போவதில்லை. இவ்வாறான பல விடயங்களில் நாம் தினமும் ஒரு மாற்றத்தை ஏற்படுத்த முடியும். கழிவுகள் பற்றி அவதானம் செலுத்துவோம். எமது இல்லங்களில் தனிப்பட்ட ரீதியில் நாம் அனைவரும் கழிவுகளை உருவாக்குகின்றோம். எம்மைப் பொறுத்தவரையில் குப்பை பைக்குள் கழிவுகளைக் கொட்டி அகற்றிவிட்டவுடன் அந்தப் பிரச்சனை எமக்கில்லை. உண்மையில் கூறுவதானால் அது பொதுமக்களின் பிரச்சனையாக மாறுகின்றது. கழிவுகளை வீட்டிற்குள்ளேயே நாம் மக்கிப் போகின்றவை எனவும் மீள்சுழற்சிக்குட்படுத்தக்கூடியவை மற்றும் எஞ்சியவை எனத் தனித்தனியே வேறுபிரிப்பதற்கான சாதாரணமான அர்ப்பணிப்பைக் காண்பிப்போமானால் அவை ஒழுங்கான முறையில் சேகரிக்கப்பட்டு அகற்றப்படுமானால் ஒட்டுமொத்த கழிவுகளின் அளவைக் கணிசமாகக் குறைத்துக்கொள்ள முடியும். கழிவுகளில் இருந்து தயாரிக்கப்படும் உரத்தைக் கொண்டு தோட்டங்களையும் பயிர்களையும் செழிப்படையச் செய்யலாம். நாங்கள் பயணம் மேற்கொள்ளும் போது நாம் சர்வசாதாரணமாக வீசியெறிகின்ற கழிவுப்பொருட்களைப் பற்றி என்ன நினைக்கின்றீர்கள்? அவை கழிவுநீர் செல்லும் வழிகளைச் சென்றடைகின்றன. அவற்றை அடைப்பதுடன் வெள்ளநிலைமையை மோசமடையச் செய்கின்றன. கழிவகற்றும் செயற்பாட்டை பாதிக்கின்றன. அன்றேல் அழகிற்காக பெருமைகொள்கின்ற தேசத்தை சீர்குலைக்கின்றன. கடல்களிலும் சமுத்திரங்களிலும் கழிவுகள் சுற்றாடலை மாசுபடுத்தி அதன் தரத்தை சீரழிக்கின்றன. இப்படியிருக்கையில் ஒவ்வொரு முறையும் சுற்றாடல் தினம் வரும்வரையில் காத்திருந்த பின்னரா நாம் சென்று கழிவுகளைச் சேகரிக்கப்போகின்றோம் ? என நாம் சிந்தித்துப்பார்க்க வேண்டும். சுற்றாடல் தினத்தன்று முன்னெடுக்கும் செயற்பாடுகளைத் தொடர்ந்து 588c எம்மிடத்தே குடிகொள்கின்ற செயற்திறனற்றதன்மையை மாற்றியமைக்க முன்வரவேண்டும் என நான் அனைவருக்கும் சவால் விடுக்கின்றேன். எனது யோசனைத்திட்டம் இதோ சுற்றாடல் விதிமுறைகள் மற்றும் அது சார்ந்த கொள்கைத் தயாரிப்புக்களை வலுப்படுத்துவதற்கும் முன்னெடுத்துச் செல்வதற்கும் அரசாங்கத்திற்கு நாம் ஆதரவளிக்க வேண்டும். சுற்றுச் சூழல் ஒழுங்குபடுத்தல் மற்றும் கொள்கை வகுப்பை பலப்படுத்துதல் மற்றும் வசதிகளை ஏற்படுத்திக்கொடுக்கும் வகையில் அரசாங்கத்திற்கு அழுத்தத்தைக்கொடுப்பதுடன் ஒத்துழைப்பையும் வழங்குவோம். கழிவு நில நிரப்பல் நடவடிக்கை, சிறியளவிலான நீர்ப்பாசனத்திட்டங்கள், வரட்சியைத் தடுக்கின்ற நீர்த்தேக்கங்கள், வரட்சியான நாளுக்காக நீரை சேகரித்து வைத்தல், உயிர்ப்பல்வகைமை தொடர்பில் மேம்பட்ட ஒழுங்குமுறைகளை ஏற்படுத்துதல் போன்ற சுற்றாடலைப் பாதுகாக்கின்ற உட்கட்டுமான திட்டங்களில் முதலிடுமாறும் ஆதரவளிக்குமாறும் நாம் ஊக்குவிக்க முடியும். இந்த முதலீடுகளுக்கு அரசாங்கம் நிதி வழங்கவேண்டும். இதற்கு தனியார் துறையினர் முன்வருவதுடன் அவர்களது அனுபவத்தையும் நிதிவளத்தையும் வழங்கி ஒத்துழைக்கவேண்டும். கழிவு முகாமைத்துவத்தின் சில கட்டங்களில் நிதி வழங்குநர்களுக்கு போதுமான வருமானம் கிடைக்கப்பெற்றமையை ஏனைய நாடுகளில் இருந்து பெறப்பட்ட அனுபவங்கள் எமக்கு எடுத்துணர்த்துகின்றன. சுற்றாடல் விழிப்புணர்வு தொடர்பாக பாடசாலைகள் சிறுவர்களுக்கு மேலும் சிறப்பான முறையில் கற்பிக்கவேண்டும். இந்தப் பழக்கவழக்கங்களை சிறுவர்கள் தமது வாழ்க்கைக்கும் எடுத்துச்செல்வர். தாம் பிழையெனக் காணும் விடயங்கள் தொடர்பில் அரசாங்கத்திற்கு சுட்டிக்காட்டுகின்ற ஆற்றலை அரச சார்பற்ற நிறுவனங்கள் கொண்டிருப்பது முக்கியமானதாக இருக்கின்ற அதேவேளை தீர்வுகளை விருத்திசெய்யவும் அவற்றை நடைமுறைப்படுத்தவும் அரசாங்கத்திற்கு உதவுவதற்கு நெருக்கி முன்வரவேண்டும். இந்தப் பிரச்சனைகளுக்குத் தீர்வுகாணும் போது சில அசௌகரியமான சூழ்நிலைகளும் தோன்றக்கூடும். அரசாங்கம் உட்கட்டுமானப் பணிகளை முன்னெடுக்கும் போது அவற்றை சிலருடைய காணிகளுக்குள்ளும் நிர்மாணிக்க நேரலாம். காணிகளின் விலைகள் பெறுமதிமிக்கதாகக் காணப்படுகையில் துரிதமான வளர்ச்சி காணும் ஒரு பொருளாதாரம் செலுத்த நேரிடுகின்ற அபராதமாக இதனை நோக்கமுடியும். ஏற்படக்கூடிய அபாயத்திலிருந்து மக்களை வேறிடங்களுக்கு நகர்த்த வேண்டிய நிலையும் ஏற்படலாம். அபிவிருத்திப் பங்களார்கள் புதிய பகுதிகளில் முதலீடுகளை மேற்கொள்ள வேண்டிய நிலை ஏற்படலாம். இந்த சிக்கல்மிக்க நிகழ்ச்சிநிரலுக்கு பங்களிப்பு வழங்குவது எவ்வாறு என்ற விடயத்தில் பொதுமக்கள் , அரசாங்கம், தனியார் துறையினர் மற்றும் அரச சார்பற்ற துறையினர் மத்தியில் தெளிவைப் பெற்றுக்கொள்வது முக்கியமானதாகும். நாம் அனைவரும் இவ்விடயத்தில் ஆர்வத்துடன் பங்கெடுக்கவேண்டும். எமது சுற்றுச்சூழல் சீர்கெட்டுப் போக நாம் இடமளிக்கும் பட்சத்தில் உள்ளக மற்றும் உலக தாக்கங்கள் மிகவும் பாரதூரமாக அமையும். விளைவுகளும் நீண்டகாலமாக நின்றுநிலைப்பதாக அமைந்துவிடும். இந்த பிரச்சனைகள் எதிர்காலச் சந்ததியினருக்கான சந்தர்ப்பங்களை கணிசமானளவில் குறைத்துவிடும். இதன் தாக்கங்கள் பொருளாதார விருத்தியை பாதிக்கும். அத்தோடு மிகவும் கஸ்டப்பட்டு சம்பாதித்த சொத்துக்கள் ஏன் எமது வாழ்க்கைக்கான ஆயுட்காலத்தின் எதிர்பார்ப்பும் பாதிப்பிற்குள்ளாகும் ஏதுநிலை காணப்படுகின்றது. சுற்றாடலானது அதன் முக்கியத்துவத்தை ஆண்டிற்கு ஒரு தடவை மாத்திரம் எமக்கு நினைவுறுத்துவதில்லை. மாறாக அது தினமும் நினைவுறுத்துகின்றது. யார் தவறிழைத்தவர்கள் என்று சுட்டிக்காட்டுகின்ற செய்திகளாக அன்றி உயிரிழப்புக்களை குறைப்பதற்காகவும், வாழ்க்கையின் தரத்தை மேம்படுத்துவதற்காகவும், எமது சிறுவர்களுக்கும் அவர்களின் சிறுவர்களுக்கும் சிறப்பான சுற்றாடலை உருவாக்குதற்காகவும் ஒன்றாக இணைந்து எமது சுற்றாடலை மேம்படுத்துவதற்காக எதைச் சாதித்தோம் என்கின்ற செய்தி மிக முக்கியமான செய்தியாக வருகின்ற நாளுக்காக நான் ஏங்கிநிற்கின்றேன். ஒவ்வொரு நாளுமே சுற்றாடல் தினமாக அமைந்தாலே இது நடைபெறும். அனைவருக்கும் மகிழ்ச்சிமிக்க உலக சுற்றாடல் தினம் உரித்தாகட்டும்.


text: 'அத்தனை செல்வமும் உன்னிடத்தில் அதன் சூத்திரமோ அது உன்னிடத்தில்' ரொம்ப சிம்பிளான பிச்சைக்காரன் கல்லுளிமங்கன். இந்தப் பெயரை யார், ஏன் வைத்தார்கள் என்று தெரியாது. ஆனால், வீட்டு வாசலுக்கு வந்தால், "அம்மா, கல்லுளிமங்கன் வந்திருக்கான்" என்போம். உப்புச் சத்தியாகிரகப் பாத யாத்திரை போன காந்தியடிகள் மாதிரி மினி பஞ்சகச்சம் கட்டி, கையில் ஒரு கம்புடன் இருப்பான். மேல்சட்டை, துண்டு எதுவும் இருக்காது. கையில் நசுங்கிய அலுமினியத் தட்டு. உடம்பு கறுப்பாக, ஆனால் பளபளப்பாக இருக்கும். கையிலும் கால்களிலும் வெயிலின் சூட்டினால் செதில் செதிலாக இருக்கும். தலை உச்சியில் இட்லி சைஸூக்கு வழுக்கை. ஆறு வெள்ளை முடி இருந்தால் நிச்சயம் நாலு கறுப்பு முடி விகிதம் வேலி போட்ட மாதிரி இருக்கும். எப்போது பார்த்தாலும் இரண்டு மாதம் முன்புதான் மொட்டை அடித்த மாதிரி தோற்றம். பழைய சாதம், மோர், நேற்றைய ரசம் என்று எது கொடுத்தாலும் வாங்கிக்கொள்கிற ரகமில்லை. நாலணா கொடுக்க வேண்டும். எப்போதாவது தண்ணீர் கேட்டுச் சாப்பிடுவான். "போயிட்டு நாளைக்கு வா" என்று ராமர் சொன்ன டயலாக்கைச் சொன்னால், ராவணன் மாதிரி போகாமல், அங்கேயே கல்லுளிமங்கனாக நிற்பான். கதவைச் சாத்திவிட்டு இரண்டு மணி நேரம் கழித்துத் திறந்தாலும், அதே இடத்தில் இருப்பான். என் தாத்தாவுக்கு இவன் மேல் எப்போதும் ஒரு பரிவு உண்டு. "சுபாஷ் சந்திரபோஸின் ராணுவத்தில் இருந்தவன்; திரும்பி வந்த பிறகு மனைவி, மக்களைக் காணாமல் இந்த மாதிரி ஆகிவிட்டான்" என்று சொல்லிக் கேட்டிருக்கிறேன். அவன் அருகே செல்வதற்கே பயமாக இருக்கும். பத்தடி தொலைவில் நின்றுகொண்டு அபவுட் டர்ன், குவிக் மார்ச் சொன்னால், உடனே செய்து காண்பிப்பான். ஐந்து பைசா, பத்து பைசா போட்டால், நகர மாட்டான். நாலணா போட்டால்தான் இடத்தைக் காலி செய்வான். சில சமயம் நாங்கள் அவனைக் கேலி செய்தால், குச்சியால் அடிக்க வருவான். எவ்வளவு நாலணா போட்டிருக்கிறோம் என்று நினைவு இல்லை ஆனால், வாரத்துக்கு இரண்டு மூன்று முறை வந்துவிடுவான். ஒன்பதாவது அல்லது பத்தாவது படிக்கும்போது, "எங்கே இப்பல்லாம் கல்லுளிமங்கனைக் காணலை?" என்று பேசிவிட்டு, அதற்குப் பிறகு அவனை மறந்துவிட்டோம். அவனை எப்போது கடைசியாகப் பார்த்தேன் என்று இன்றும் கூட எனக்கு நினைவில்லை. சில்லறை பாக்கியாக 10 பைசா, 5 பைசா எல்லாம் கொடுக்கப்பட்ட காலகட்டம் அது. சின்ன சதுரமான ஒரு பைசா, சின்ன வளைவு கொண்ட இரண்டு பைசாகூடப் பார்த்திருக் கிறேன். எங்கள் பள்ளிக்கு வெளியே 10 பைசாவுக்கு 10 புளிப்பு மிட்டாய் கிடைக்கும். ரூபாயின் மதிப்பு பற்றி எல்லாம் தெரியாத காலம் அது. அந்தக் காலத்தில் வாழ்ந்த இன்னொரு ஜீவன் பெயர் 'டென் பைஸ்'. நான் பார்த்தபோது 'டென் பைஸ்'ஸூக்குத் தலை பாதி வழுக்கை. பின் தலையில் கொஞ்சம் தலைமயிர் இருக்கும். 'டென் பைஸ்' என்றால் திரும்பிப் பார்ப்பான். நிஜப் பெயர் நிவாசனோ என்னவோ! தற்போது சீரியல்களில் மனைவியிடம் பயந்த மாதிரி நடிக்கும் குணச்சித்திர நடிகர் போலவே இருப்பான். எப்போதும் நாலு முழ வேட்டியைக் கொஞ்சம் தூக்கிக் கட்டியிருப்பான். ஒரு நுனியை எப்போதும் பல்லில் கடித்துக்கொண்டு இருப்பான். வீட்டு வாசலில் வந்து "டென் பைஸ்... டென் பைஸ்" என்று குரல் கொடுப்பான். ஜோல்னா பை. அதில் கொஞ்சம் விபூதியும் நிறைய 10 பைசாக்களும்தான் அவன் சொத்து. அவன் பையில் இருக்கும் பத்து பைசாக்களுக்கு எவ்வளவு புளிப்பு மிட்டாய் வாங்கலாம் என்று எண்ணி வியந்ததுண்டு. நாலணா போட்டால் போக மாட்டான். இரண்டு ஐந்து பைசா போட்டால்கூட போக மாட்டான். முழுசாக 10 பைசா போட்டால்தான் போவான். கையில் எப்போதும் 10 பைசாக்களை ஒரே மாதிரி அடுக்கிவைத்து எண்ணிக்கொண்டு இருப்பான். வந்தால் யார் சில்லறை தேடுவது என்று ஹாலில் இவனுக்காகவே ஒரு பையில் 10 பைசா நாணயங்கள் கொஞ்சம் வைத்திருப்போம். "ஏன் பாட்டி இவனுக்கு இப்படி ஆயிடுத்து?" "தெரியலைடா! இவன் பொண்டாட்டி சரி கிடையாது." 'சரி கிடையாது' என்பதன் அர்த்தம் விளங்காத வயசு எனக்கு. எப்பவாவது, "மாமி, கொஞ்சம் மோர் இருந்தா உப்புப் போட்டுத் தாங்கோ" என்று கேட்டு வாங்கிச் சாப்பிட்டுவிட்டு, "டென் பைஸ்... டென் பைஸ்" என்று திரும்பவும் வேட்டி நுனியைக் கடித்துக்கொண்டு போவான். நான் சலூனில் இருந்தபோது என் பக்கத்தில் தலைமயிர் வெட்டிக்கொண்டு இருந்ததையும், பார்பருக்கு பணத்தை 10 பைசாக்களாக எண்ணிக் கொடுத்ததையும் பார்த்திருக்கிறேன். மத்தியானம் கோர்ட் பிள்ளையார் கோயில் பக்கத்தில் உள்ள காந்தி பூங்கா பெஞ்சில் படுத்துத் தூங்கிக்கொண்டு இருப்பான். "மாமி, விஷயம் தெரியுமா? நம்ம 'டென் பைஸ்' பின்னாடி ரோட்டில் விழுந்துகிடக்கிறான். முனிசிபாலிட்டில சொல்லியிருக்காளாம்." சைக்கிள் எடுத்துக்கொண்டு நான் போனபோது கூட்டம் கலைந்து போய்க்கொண்டு இருந்தது. கலைந்த இடத்தில் தண்ணீரா ரத்தமா என்று தெரியாமல் மண் ஈரமாகி இருந்தது. 'டென் பைஸ்' அங்கே இல்லை. நிறைய 10 பைசாக்கள் இறைந்து கிடந்தன; அதை யாரும் பொறுக்காமல் போனார்கள். "மாமி, இந்த மூட்டையைப் பத்திரமா பார்த்துக்கோங்கோ! சமயபுரம் போயிட்டு சாயங்காலம் வந்து எடுத்துக்கறேன்" என்று எங்கள் வீட்டுக்கு அடிக்கடி வரும் 'மூட்டை முடிச்சு' சொல்லுவாள். "மாமி, ஏதாவது பழைய துணி இருந்தா தாங்க ளேன், உங்களுக்குப் புண்ணியமா போகும்." "உனக்கு எதுக்குடி துணி, அதுதான் மூட்டை நிறைய வெச்சிருக்கியே?" "அப்படிச் சொல்லக் கூடாது, என் குழந்தைக்கு வேணும், தீபாவளி வருதுல்ல." மத்தியான வேளையில் பாட்டி, வாசலில் உட்கார்ந்து இவளுடன் பேசிக்கொண்டு இருப்பாள். சில நாள் காலை வேளையில் வீட்டுக்கு வந்து, "மாமி, இந்தத் துணியை எல்லாம் பத்திரமாப் பார்த்துக்கோங்கோ, நான் சமயபுரம் போயிட்டு வரேன்" என்பாள். எங்கள் சொந்த ஊர் கொடியாலம். என் அப்பா இனிஷியலில் இருக்கும் 'K' இதுதான். திருச்சி ஜில்லா வில் எங்கே இருக்கிறது என்று தேட வேண்டாம். ஜீயபுரம், முக்கொம்பு வழி என்று போட்ட பஸ்ஸில் ஏறினால் கொண்டுபோய் விடுவார்கள். இந்த ஊரில் இருக்கும் பெருமாள் பெயர் கோபாலகிருஷ்ணன். அப்பாவின் பெரியப்பா பையனுக்கும் இதே பெயர்தான். இவருக்குக் கூடப் பிறந்தவர்கள் இரண்டு பேரோ... மூன்று பேரோ! உறையூர், ருக்குமணி தியேட் டர் பக்கம் போனால் புழுதி படிந்த பூட்டிய வீடு ஒன்றைப் பார்க்கலாம். அது இவர்களுடையதுதான். "முத்தா, இந்தாங்கோ ரங்கம் பிரசாதம். மன்னி, இந்தாங்கோ, நீங்களும் எடுத்துக்கோங்கோ" என்று தாயார் சந்நிதி மஞ்சள் காப்பைக் கொடுப்பார். முத்தா என் அப்பா; மன்னி என் அம்மா. தன்னைவிட வயது குறைவாக இருந்தாலும், என் அம்மாவை 'மன்னி' என்றுதான் கூப்பிடுவார். கல்யாணம் ஆகாதவர். வீட்டுக்கு வந்தவுடன் அன்றைய ஹிண்டுவில் வந்திருப்பதை ஒப்பிப்பார். 'வாரணம் ஆயிரம்' அப்பா சூர்யா மாதிரி கறுப்பு ஃப்ரேம் போட்ட கண்ணாடி போட்டிருப்பார். கிட்டே போனால் மூக்குப் பொடி நெடி அடிக்கும். தும்மினால் மூக்கு முடி எட்டிப் பார்க்கும். "மன்னி, இன்னிக்கு டிபன் தோசையா?" "இட்லி." "உங்க இட்லி நல்லா இருக்கும். கொஞ்சம் மிள காய்ப் பொடியுடன் தாங்கோ" என்று சங்கோஜப் படாமல் சாப்பிடுவார். சாப்பிடும்போது, "என் அண்ணா வீட்டுக்குள்ள விடமாட்டேங்கறா. என்னைப் பைத்தியம்னு விரட்டிவிடறா" என்று கண்களில் ஜலம் வரப் பேசுவார். மிளகாய்ப் பொடி காரமா அல்லது அழுகிறாரா என்று தெரியாது. "அழாதீங்கோ! இன்னொரு அண்ணா இருக்கார் இல்லையா, அவர்கிட்ட போக வேண்டியதுதானே?" "அங்கே போனா அந்த அண்ணா பொண்டாட்டி திட்றா. முத்தா வந்ததும் பார்த்துட்டுக் கிளம்ப றேன்." அப்பா வீட்டுக்கு வந்தவுடன், "என்னடா எப்படி இருக்கே?" என்பார். "நல்லா இருக்கேன் முத்தா. அண்ணாதான்..." "அதான் தெரிந்த கதையாச்சே!" "பத்திரத்துல கையெழுத்துப் போடச் சொல்றா. நான் முடியாதுன்னுட்டேன். மன்னி இட்லி குடுத்தா. ரொம்ப நன்னா இருந்தது. மன்னி, உங்க சாத்துமது நல்லா இருக்கும். இங்கயே சாப்பிட்டுட்டுப் போறேனே" என்று தொடர்வார். "முத்தா! எனக்கு ஒரு 50 ருப்பீஸ் வேணும். அடுத்த மாசம் தந்துடறேன்." "ஏன்டா, போன மாசம் கொடுத்த 25 ரூபா?" என்றால், மழுப்பலாகச் சிரித்துவிட்டு, போகும்போது பணமும் பஸ்ஸூக்குத் தனியாக இரண்டு ரூபாயும் மறக்காமல் வாங்கிக்கொண்டு போவார். நான் படிப்பை முடித்துவிட்டு சென்னை சென்ற பிறகு, அவரைப் பற்றி மறந்தே போய்விட்டேன். சில சமயம் அவரைப் பற்றி பேச்சு வந்தால், "இப்ப எங்கேனு தெரியலை. உறையூர் வீடுகூடப் பூட்டிதான் இருக்கு" என்றே பதில். அவரிடம் கையெழுத்து கேட்ட அண்ணாக்கள் எல்லாம் ஏதோ வியாதி வந்து, தற்போது உயிருடன் இல்லை. அவர்கள் பையன்களோ, பெண் களோ இப்படி ஒரு சித்தப்பா இருப்பதே தெரியாமல் அமெரிக்காவில் இருக்கிறார்கள். போன வருஷம், கும்பகோணம் பஸ்ஸில் நானும் என் அம்மாவும் போனபோது, பஸ் கிளம்பியவுடன், "மன்னி, ஏதாவது தாங்க மன்னி" என்று குரல் கேட்டு, ஜன்னல் வழியாக வெளியே பார்த்தோம். சே ! இந்த திருட்டு வேலை செய்வது என்றாலே நமக்கு குலை நடுக்கம்தான், மனதுக்குள் புலம்பிக்கொண்டவன் சட்டென தலையில் தட்டிக்கொண்டான். திருட வந்த இடத்தில் இப்படி நினைத்து மண்டையை உடைத்துக்கொண்டால் வந்த காரியம் என்னவாகும். அந்த ஐந்து மாடி கொண்ட பிளாட் அமைப்பு. ஒவ்வொரு தளத்திலும் நான்கு நான்கு வீடுகள் உள்ளது. இப்பொழுது செல்லபோகும்


புதிய கல்விக் கொள்கை தொடர்பான வரைவு அறிக்கை சமீபத்தில் வெளியாகி சர்ச்சையைக் கிளப்பியது. இது தொடர்பாக திருவள்ளூர் நாடாளுமன்றத் தொகுதி எம்.பி., ஜெயக்குமார், மத்திய அரசை வறெத்துடுத்துள்ளார். புதிய கல்விக் கொள்கையை வரையறுப்பதற்காக கஸ்தூரிரங்கன் தலைமையிலான கல்விக் குழுவை மத்திய அரசு நியமித்திருந்தது. இந்த குழுவானது, புதிய கல்விக் கொள்கைக்கான வரைவு அறிக்கையை மத்திய அரசிடம் சமர்பித்துள்ளது. அந்த, புதிய கல்விக் கொள்கைக்கான வரைவு திட்டத்தில், நாடு முழுவதும் மும்மொழிக் கொள்கையை அமல்படுத்தி, இந்தி பேசாத மாநிலங்களிலும் இந்தியை கட்டாயப் பாடமாக்குமாறு பரிந்துரைத்துள்ளது. அதன்படி, மூன்றாவது மொழித்தேர்வு என்பது மாநிலங்களின் அடிப்படையில் இருக்க வேண்டும் என்றும், மாநிலத்தின் தாய்மொழியைப் பொறுத்து மூன்றாவது மொழி அமைய வேண்டும் என்றும் வரைவில் பரிந்துரைக்கப்பட்டுள்ளதாக தகவல்கள் வெளியாகின்றன. இந்த வரைவு பொது மக்கள் பார்வைக்காக வெளியிடப்பட்டுள்ளது. பொது மக்கள், கல்வியாளர்கள், ஆசிரியர்கள் இந்த வரைவு அறிக்கை குறித்த கருத்தை மத்திய அரசிடம் தெரிவிக்கலாம் என குறிப்பிடப்பட்டுள்ளது. இதைத்தொடர்ந்து, இந்தி பேசாத மாநிலங்களிலும் இந்தியை கட்டாயப் பாடமாக்குமாறு பரிந்துரைத்துரைக்கப்பட்டுள்ளதாக சர்ச்சை எழுந்துள்ளது. இந்த மும்மொழிக் கொள்கைக்கு பலரும் எதிர்ப்பு தெரிவித்து வருகின்றனர். அத்துடன் #StopHindiImposition என்ற ஹேஷ்டேக்கும் ட்ரெண்டாகி வருகிறது. இதைத் தொடர்ந்து மத்திய அரசு, “எந்த மொழியும் எந்த மாநிலத்திலும் திணிக்கப்படாது. இது வெறும் வரைவு மட்டும்தான். இதனால் யாரும் அச்சப்படத் தேவையில்லை” என்று விளக்கம் அளித்தது. தொடர்ந்து திருத்தப்பட்ட புதிய கல்விக் கொள்கை வரைவுத் திட்டத்தை மத்திய அரசு இணையதளத்தில் வெளியிட்டுள்ளது. அதில் இந்தி மொழி பேசாத மாநிலங்களில் இந்தி கட்டாயமாக பயிற்றுவிக்கப்படும் என்ற பரிந்துரை நீக்கப்பட்டுள்ளது. இந்த விவகாரம் தொடர்பாக பேசியுள்ள ஜெயக்குமார் எம்.பி., “மத்திய அரசு பதவியேற்ற 48 மணி நேரத்தில் இப்படியொரு உணர்வுபூர்வமான விஷயத்தில் கைவைத்திருப்பது ஏன் என்று எனக்குத் தெரியவில்லை. கல்வியில் மொழிக் கொள்கை என்பது நமது நாட்டில் மிகவும் உணர்வுபூர்வமான விஷயமாகும். எதற்கு 3 மொழிகளுடன் மத்திய அரசு நிறுத்திக் கொண்டது. 4 மொழிகளைக் கற்கலாம் என்று கூட மத்திய அரசு சொல்லலாம். நிறைய மொழிகள் கற்பது என்பது மாணவர்களுக்கு நல்லதுதான். ஆனால், எந்த மொழியும் திணிக்கப்படக் கூடாது. ஏன் என்றால் நாம் பல மொழிகளை, பல கலாசாரங்களை, பல இனக் குழுக்களைக் கொண்ட நாடு. அதில் ஒரு குறிப்பிட்ட மொழியைத் திணிப்பது என்பதை ஏற்றுக் கொள்ள முடியாது” எனக் கூறியுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற 00000A5A றும் ட்விட்டர் Twitter ஐ பின் தொடருங்கள்.


ஜம்மு-காஷ்மீரில் பாக். ராணுவம் அத்துமீறி தாக்கியதில் 3 பேர் உயிரிழப்பு9:12:47 PM அண்டை மாநிலங்கள் என்ஜிஓக்கள், ஓய்வு பெற்ற மருத்துவர்களின் உதவியை நாடி உள்ளன: கமல்ஹாசன்9:12:37 PM மும்பையில் பழைய போலீஸ் வாகனத்தை கிருமிநாசினி தெளிக்கும் அறையாக மாற்றியுள்ளது காவல்துறை8:57:22 PM திமுக தலைவர் மு.க.ஸ்டாலின் தலைமையில் வருகின்ற ஏப்ரல் 15-ம் தேதி அனைத்துக் கட்சி கூட்டம் நடைபெறும் என அறிவிப்பு8:28:37 PM மத்திய அரசுக்கு பயந்தே ஊரடங்கு நீட்டிப்பை தமிழக முதல்வர் வெளியிடவில்லை: மு.க.ஸ்டாலின் குற்றச்சாட்டு7:40:02 PM இந்தியாவில் கொரோனாவால் இதுவரை 90 மருத்துவர்கள், செவிலியர்கள், சுகாதாரத்துறை பாதிப்பு7:26:45 PM டெல்லியில் நில அதிர்வு - ரிக்டர் அளவில் 3.5 ஆக பதிவு: மக்கள் அச்சம்7:20:12 PM நாமக்கல் அரசு மருத்துவமனையில் கடந்த 10-ம் தேதி குழந்தை பெற்ற பெண்ணுக்கு கொரோனா பாதிப்பு7:13:00 PM திருச்சியில் சிகிச்சை அளித்த மருத்துவர் மீது முகக்கவசத்தை வீசிய கொரோனா நோயாளி மீது வழக்குப்பதிவு6:55:28 PM உலகளவில் கொரோனாவால் உயிரிழந்தவர்கள் எண்ணிக்கை 1.10 லட்சம் ஆக உயர்வு:6:48:19 PM தமிழகத்தில் தருமபுரி , கிருஷ்ணகிரி மற்றும் புதுக்கோட்டை ஆகிய மாவட்டங்களில் கொரோனா பாதிப்பு இல்லை6:41:30 PM கொரோனாவால் பாதிக்கப்பட்டு தீவிர சிகிச்சை பிரிவில் இருந்த பிரிட்டன் பிரதமர் போரிஸ் ஜான்சன் டிஸ்சார்ஜ்6:23:41 PM திருப்பூரில் இன்று ஒரே நாளில் 35 பேருக்கு கொரோனா: பாதிக்கப்பட்டவர்களின் எண்ணிக்கை 60-ஆக உயர்வு6:19:30 PM கொரோனா தடுப்பு நடவடிக்கையில் அடுத்த 2 நாட்களில் பிளாஸ்மா சிகிச்சை தொடங்கப்படும்: காதாரத்துறை செயலாளர் பீலா ராஜேஷ்6:18:21 PM


போன சோகம் அவரை அதிகமாக பாதிக்கிறது.


கருணாநிதி மீண்டு வந்து என் உயிரினும் மேலான உடன் பிறப்புகளே என பேசுவார் - நடிகை குஷ்பு Karunanidhi Is A Fighter Talk To The கருணாநிதி மீண்டு வந்து என் உயிரினும் மேலான உடன் பிறப்புகளே என பேசுவார் - நடிகை குஷ்பு By Admin - July 31st, 2018 Tags : DMK, Karunanidhi, Kushboo, Category : Tamil News, சென்னைவயது மூப்பு மற்றும் உடல்நல குறைவு காரணமாக சென்னை கோபாலபுரம் இல்லத்தில் தங்கி சிகிச்சை பெற்று வந்த தி.மு.க. தலைவர் கருணாநிதியின் உடல்நிலை கடந்த 27-ந் தேதி நள்ளிரவில் திடீரென்று மோசமானது. இதைத்தொடர்ந்து அவர் ஆழ்வார்பேட்டையில் உள்ள காவேரி ஆஸ்பத்திரிக்கு கொண்டு செல்லப்பட்டார். அங்கு டாக்டர்கள் அவருக்கு தீவிர சிகிச்சை அளித்ததை தொடர்ந்து அவரது ரத்த அழுத்தம் சீராகி உடல்நிலையில் முன்னேற்றம் ஏற்பட்டது. இருந்தபோதிலும் அவர் தீவிர மருத்துவ கண்காணிப்பில் வைக்கப்பட்டு உள்ளார்.நேற்று இரவு திமுக தலைவர் கருணாநிதிக்கு திடீர் என்று உடலில் நிலையில் பின்னடைவு ஏற்பட்டது. மீண்டும் அவரது இரத்த அழுத்தம் அதிகமானது. இதைத்தொடர்ந்து டாக்டர்கள் தீவிர சிகிச்சை அளித்தனர். இதனை தொடர்ந்து அவரது உடல் நிலை சீரானது. இந்த தகவல் கேட்டு மருத்துவமனை முன்பு ஏராளமான தொண்டர்கள் குவிந்து விட்டனர்இதை தொடர்ந்து உடல்நிலையில் சிறு பின்னடைவு ஏற்பட்டு சீரானதாக மருத்துவமனை நிர்வாகம் அறிக்கை வெளியிட்டது.நேற்று திமுக தலைவர் கருணாநிதிக்கு காவேரி மருத்துவமனையில் 3-வது நாளாக தொடர் சிகிச்சை அளிக்கப்பட்டது . மருத்துவமனை முன்பு ஏராளாமான தொண்டர்கள் நிரம்பி வழிந்தனர். தலைவா எழுந்து வா என்றும், கலைஞர் வாழ்க என்று கோஷம் எழுப்பியபடியே இருந்தனர்.நேற்று காவேரி மருத்துவமனைக்கு முதலமைச்சர் எடப்பாடி பழனிசாமி , துணை முதல்வர் ஓ பன்னீர் செல்வம் மற்றும் அமைச்சர்கள், சரத்பவார் மற்றும் அரசியல் கட்சி பிரமுகர்களும், பிரபலங்களும் வருகை தந்து கருணாநிதி உடல் நலம் குறித்து விசாரித்தனர்.மருத்துவமனை வளாகத்தில் ஏராளமான தொண்டர்கள் விடிய விடிய காத்து கிடக்கின்றனர். திமுக தலைவர் கருணாநிதிக்கு இன்று 4-வது நாளாக காவேரி மருத்துவமனையில் சிகிச்சை அளிக்கப்பட்டு வருகிறது. கருணாநிதியின் உடல்நிலை தொடர்ந்து சீராக உள்ளதாக மருத்துவமனை தகவல் வெளியிட்டு உள்ளது. இன்றும் மருத்துவமனை முன் தொண்டர்கள் திரண்டு நின்று தலைவா எழுந்து வா என்றும், கலைஞர் வாழ்க என்று கோஷம் எழுப்பியபடியே இருந்தனர்.* இன்று காலை தி.மு.க செயல் தலைவர் மு.க.ஸ்டாலின், முன்னாள் மத்திய மந்திரி ராசா ஆகியோர் வருகை தந்தனர். கே.என்.நேரு, பொன்முடி ஆகியோர் காவேரி மருத்துவமனை வருகை தந்தனர்* இன்று திமுக தலைவர் கருணாநிதியின் உடல்நலம் குறித்து விசாரிக்க காவேரி மருத்துவமனைக்கு நக்கீரன் ஆசிரியர் கோபால், நடிகர் நிழல்கள் ரவி வருகை தந்தனர்.* திமுக தலைவர் கருணாநிதியின் உடல்நிலை பற்றி விசாரிக்க தமிழக வாழ்வுரிமைக் கட்சித் தலைவர் வேல்முருகன் காவேரி மருத்துவமனை வருகை தந்தார்.* நடிகர் விஜயகுமார் காவேரி மருத்துவமனை வந்தார். அங்கு திமுக தலைவர் கருணாநிதியின் உடல்நிலை பற்றி விசாரித்த பின் நடிகர் விஜயகுமார் பேட்டி அளித்தார். அப்போது,கருணாநிதி நூறாண்டுகாலம் வாழ்வார். அந்த மன உறுதி அவரிடம் இருக்கிறது. கருணாநிதி நல்ல உடல் நலத்துடன் இருப்பதாக ஸ்டாலினும், அழகிரியும் சொன்னார்கள். பொதுமக்களும், தொண்டர்களும் பயப்பட வேண்டாம் என கூறினார்.* காவேரி மருத்துவமனையில் பிக்பாக்கெட் அடித்த 13 பேரை காவல்துறையினர் கைது செய்துள்ளனர்.* திமுக தலைவர் கருணாநிதி குறித்து நலம் விசாரித்த பின் காங்கிரஸ் தேசிய செய்தி தொடர்பளர் குஷ்பு பேட்டி அளித்தார். அப்போது அவர் கூறியதாவது:-கருணாநிதி என்றைக்குமே ஒரு போராளியாக இருந்திருக்கிறார். இன்றும் அவர் ஒரு போராளியாக இருக்கிறார். கருணாநிதி பூரண குணமடைந்து வீட்டுக்கு திரும்பி வருவார் என்ற நம்பிக்கை நம் எல்லோருக்கும் இருக்கிறது. திமுக தலைவர் கருணாநிதி மீண்டும் உயிரினும் மேலான உடன் பிறப்புகளே என கோடிக்கணக்கான தொண்டர்களை பார்த்து பேசுவார் என்று நம்புகிறேன். காவேரி மருத்துவமனையின் மருத்துவர்கள் ரொம்ப நல்லபடியாக அவரை கவனித்து வருகிறார்கள். இவரைப் போன்ற தலைவர் நம் எல்லோருக்கும் தேவை என கூறினார் திமுக தலைவர் கருணாநிதியின் உடல்நிலையில் நல்ல முன்னேற்றம் ஏற்பட்டுள்ளதாக காவேரி மருத்துவமனை மருத்துவர்கள் தெரிவித்ததாக சுகாதாரத்துறை அமைச்சர் விஜயபாஸ்கர் பேட்டி அளித்தார். திமுக தலைவர் கருணாநிதியின் உடல்நிலை குறித்து மலேசிய நாடாளுமன்ற சபாநாயகர் விக்னேஸ்வரன் விசாரித்தார். பின்னர் அவர் திமுக தலைவர் கருணாநிதி விரைவில் பூரண குணமடைய மலேசிய மக்கள் சார்பில் பிரார்த்தனை செய்கிறேன் என்று கூறினார். நெல்லையில் தமிழகம் வந்த மோடிக்கு எதிர்ப்பு : திமுக தமிழகம் வந்த மோடிக்கு எதிர்ப்பு: நெல்லையில் திமுக சார்பில் வீடுகள் , சட்டமன்ற உறுப்பினர் அலுவலகத்தில் கருப்புக்கொடி ஏற்றி திமுகவினர்... தமிழக மக்களை போன்று திமுக தலைவர் கருணாநிதி வலிமையானவர் என அவரது உடல்நலம் குறித்து நேரில் விசாரித்த ராகுல் தெரிவித்துள்ளார்.... சென்னைதமிழ் திரையுலகம் சார்பில் சென்னை தேனாம்பேட்டையில் உள்ள காமராஜர் அரங்கில் கருணாநிதி மறைவுக்கு இரங்கல் கூட்டம் நேற்று நடந்தது. கூட்டத்தில்... கருணாநிதி உடல்நிலை கவலைக்கிடம்: ‘முன்னேற்றம் ஏற்படுமா என்பது 24 மணிநேரத்துக்கு பிறகே தெரியும்’ சென்னை, வயது முதிர்வு காரணமாக கடந்த 11⁄2 ஆண்டுகளாக சென்னை கோபாலபுரத்தில் உள்ள வீட்டில் ஓய்வெடுத்து வந்த தி.மு.க. தலைவர்... சென்னை,தி.மு.க. தலைவர் கருணாநிதிக்கு உடல் நலம் பாதிக்கப்பட்டதை தொடர்ந்து, சென்னை கோபாலபுரம் இல்லத்திலேயே அவருக்கு டாக்டர்கள் சிகிச்சை அளித்து வந்தனர்.இந்த...


அதிக மரபணு உள்ளவர்களுக்கு உடல் மெலிந்துவிடும்! D N A ஆய்வில்! ~ தினக்ஸ் அதிக மரபணு உள்ளவர்களுக்கு உடல் மெலிந்துவிடும்! D N A ஆய்வில்! 3:34 AM mondia dinaex 1 comment லண்டன்: சிலர் உடல் மெலிந்த நிலையில் காணப்படுகின்றனர். அதற்கு மரபணு அதிக அளவில் இருப்பதே காரணம் என கண்டுபிடிக்கப்பட்டுள்ளது. லண்டனில் உள்ள இம்பீரியல் கல்லூரி பேராசிரியர் பிலிப் புரோகல் தலைமையிலான குழுவினர் இது குறித்து ஆய்வு மேற்கொண்டனர். இதற்காக 95 ஆயிரம் பேரிடம் மரபணு (டி.என்.ஏ.) சோதனை மேற்கொள்ளப்பட்டது. அதில், உடல் நலத்தை பேணி காக்கும் குரோமோ சோம்-16ல் மரபணு அதிக அளவில் இருப்பது கண்டு பிடிக்கப்பட்டது. மேலும், அவற்றில் உள்ள “ஜீணோம்” என்ற மூலக்கூறில் அதிக துவாரங்கள் இருப்பதாலும் இழப்பு ஏற்படுகிறது. அதனால் தான் நோய் ஏற்பட்டு உடல் மெலிகிறது. பொதுவாக மரபணு அதிகம் உள்ள குழந்தைகள் சாப்பாட்டை விரும்பி சாப்பிட மாட்டார்கள். அதனால் உடல் ஆரோக்கியமின்றி மெலிந்து காணப்படுகிறார்கள் என்று விஞ்ஞானிகள் தெரிவித்துள்ளனர். September 3, 2011 at 10:45 AM Reply


18-ம் நூற்றாண்டில் வாழ்ந்ததைப் போன்று கடந்த 2014-ம் ஆண்டுவரை 2.5 கோடி குடும்பங்கள் மின் வசதியின்றி தவித்தனர் என்று பட்ஜெட் உரையின்போது மத்திய அமைச்சர் பியூஷ் கோயல் குறிப்பிட்டார். பட்ஜெட்டை தாக்கல் செய்து பியூஷ் கோயல் பேசியதாவது- சவுபாக்யா திட்டத்தின் கீழ் நாட்டில் உள்ள அனைத்து குடும்பங்களுக்கும் வரும் 2019-ம் ஆண்டுக்குள் மின்சார வசதி வழங்கி விடுவோம். இந்த திட்டத்தின்படி 143 கோடி எல்.இ.டி. விளக்குகளை விநியோகம் செய்திருக்கிறோம். இதன் மூலம் ஆண்டுக்கு ரூ. 50 ஆயிரம் கோடி வரையில் ஏழை மக்களின் மின் கட்டணம் மிச்சப்படுத்தப்பட்டுள்ளது. கடந்த 2014-ம் ஆண்டு வரையில் நாட்டில் 2.5 கோடி குடும்பங்கள் 18-ம் நூற்றாண்டில் வாழ்ந்ததைப் போன்று மின்சாரம் இன்றி வாழ்ந்து வந்தனர். அவர்கள் அனைவருக்கும் பாஜக அரசில் மின்சாரம் ஏற்படுத்தி தரப்பட்டுள்ளது. இவ்வாறு அவர் கூறினார். Get Breaking news, live coverage, and Latest News from India and around the world on NDTV.com. Catch all the Live TV action on NDTV 24x7 and NDTV India. Like us on Facebook or follow us on Twitter and Instagram for latest news and live news updates.


சித்த மருத்துவமும் வாழ்க்கையும் : ஒவ்வொருவரும் "ஆண்ட்ராய்ட்" வகை போன்களைப் பயன்படுத்திக்கொண்டிருக்கும் காலம் இது. இதுபோன்ற தகவல்தொழிலநுட்ப சாதனங்களில் லேட்டஸ்ட் வசதிகளில் ஒன்று டச் ஸ்கிரீன். ஒவ்வொருவரும் "ஆண்ட்ராய்ட்" வகை போன்களைப் பயன்படுத்திக்கொண்டிருக்கும் காலம் இது. இதுபோன்ற தகவல்தொழிலநுட்ப சாதனங்களில் லேட்டஸ்ட் வசதிகளில் ஒன்று டச் ஸ்கிரீன். ஒவ்வொருவரும் "ஆண்ட்ராய்ட்" வகை போன்களைப் பயன்படுத்திக்கொண்டிருக்கும் காலம் இது. இதுபோன்ற தகவல்தொழிலநுட்ப சாதனங்களில் லேட்டஸ்ட் வசதிகளில் ஒன்று டச் ஸ்கிரீன். கணினி, டேப்ளட், மடிக்கணினி, அலைபேசி (computer, laptop, tablet pc, phones)இப்படி அனைத்திலுமே டச் ஸ்கீரின் எனப்படும் தொடுதிரையே பயன்பாட்டில் உள்ளது. மிகவும் மிருவானதும், நுட்பத்திறன் வாய்ந்த்துமான தொடுதிரையை சுத்தம் செய்யும் வழிமுறைகள் காண்போம். முதலில் உங்களுடைய தொடுதிரை சாதனத்தை ஸ்விட் ஆப் செய்யுங்கள். அடுத்து மிருதுவான மெல்லிய மைக்ரோபைபர் (microfiber cloth) துணியை எடுத்துக்கொள்ளுங்கள். அத்துணியைப் பயன்படுத்தி தொடுதிரையின் நடுப்பகுதியில் ஆரம்பித்து ஒரு டிஸ்க் வடிவத்தில் வட்டி வடிவமாக துடைத்தெடுக்கவும். வட்ட வடிவமாக துடைப்பதால் கீரல் விழுவதை தடுக்க முடியும். பிறகு தொடுதிரையை துடைக்கப் பயன்படுத்திய துணியின் பகுதியை தவிர்த்து, மற்ற பகுதியின் ஒரு நுனியில் பைபர் துணியை ஸ்கிரீன் கிளீனர் எனப்படும் திரவத்தில் நனைத்து தொடுதிரையை சுத்தப்படுத்துங்கள். "ஸ்கிரீன் கிளீனர் லிக்வட்"(screen cleaner liquid)டைப் பயன்படுத்துவதன் மூலம் தொடுதிரையில் உள்ள அழுக்குகள் நீங்கள் "பளிச்" சென காட்சியளிக்கும். தொடுதிரையை சுத்தம் செய்ய மற்ற வகை துணிகளையோ,வெறும் கைகளையோ பயன்படுத்த கூடாது. இதனால் தொடுதிரையில் கீரல் ஏற்படுவதோடு தொடுதிரையில் தேய்மானம் ஏற்பட்டு, மங்கலான தோற்றத்தைப் பெற்றுவிடும். விலையுயர்ந்த சாதனங்களை வாங்கிவிட்டு, அதைப் பரமரிக்க சரியான முறைகளைப் பயன்படுத்த தயங்க கூடாது. அதற்கு ஆகும் செலவு மிகவும் குறைவே. இம்முறையைப் பயன்படுத்தும்பொழுது மீண்டும் புத்தும் புதிய சாதனம்போன்று உங்களுடைய தொடுதிரைய சாதனங்கள் தோற்றமளிக்கும் என்பதில் சந்தேகமில்லை. Posted by 7thsens at 11:11 PM


அமெரிக்க மாநிலங்களில் ஒன்றான ஹவாய் தீவில் உள்ள எரிமலை தற்போது மீண்டும் வெடித்துள்ளது. ஒரு வாரம் முன்பு முதல் முறையாக வெடித்த எரிமலை தற்போது மீண்டும் லாவா குழம்புகளை கக்கிக் கொண்டு வருகிறது. இது மொத்தமாக வெடித்த காரணத்தால் மக்கள் அவர்கள் இருந்த பகுதியைவிட்டு வெளியேறினார்கள். இதற்காக அமெரிக்க அரசு மீட்பு படையை அனுப்பி இருந்தது. மக்கள் வசிப்பிடத்தை நோக்கி இந்த எரிமலை குழம்புகள் வரும் என்று ஏற்கனவே எச்சரிக்கை விடுக்கப்பட்டு இருந்தது. இதனால் சில மக்கள் ஏற்கனவே அவர்கள் பகுதியில் இருந்து வெளியேற்றப்பட்டு இருந்தார்கள். இதிலிருந்து தற்போது லாவாக்கள் வெடித்து வெளியே வந்துள்ளது. என்ன வரலாறு 1975ல் இருந்தே இந்த தீவில் எரிமலை வெடிக்கும் நிலையில் இருந்தது. முக்கியமாக கிலாயூ என்ற எரிமலைதான் அதிக வீரியத்துடன் காணப்பட்டது. தற்போது இந்த எரிமலைதான் வெடித்துள்ளது. ஹவாய் தீவில் மிகவும் தீவிரமான நிலையில் வெடிக்கக்கூடிய வகையில் பல எரிமலைகள் இருக்கிறது. அந்த வகையில் கிலாயூ எரிமலை ஒரு வாரம் முன்பு வெடித்தது. மிகவும் மோசமான நிலையில் நெருப்பு குழம்புகளை கக்கிக் கொண்டு இருக்கிறது.


text: காயத்தில் இருந்து இன்னும் முழுமையாக குணமடையவில்லை - ரோகித் சர்மா || Tamil News Rohit Sharma Breaks Silence On Controversy Surrounding Hamstring Injury பதிவு: நவம்பர் 22, 2020 02:05 IST காலில் ஏற்பட்ட காயத்தில் இருந்து இன்னும் முழுமையாக குணமடையவில்லை என்பதை இந்திய வீரர் ரோகித் சர்மா ஒப்புக்கொண்டுள்ளார். இந்திய கிரிக்கெட் அணியின் தொடக்க ஆட்டக்காரர் ரோகித் சர்மா, ஐ.பி.எல். கிரிக்கெட்டில் மும்பை இந்தியன்ஸ் அணியின் கேப்டன் ஆவார். சமீபத்தில் நடந்த ஐ.பி.எல். கிரிக்கெட்டில் அவரது தலைமையிலான மும்பை அணி 5-வது முறையாக சாம்பியன் பட்டத்தை வசப்படுத்தி சாதனை படைத்தது. ஐ.பி.எல். தொடரின் போது ரோகித் சர்மாவுக்கு இடது பின்தொடை தசைநாரில் கிழிவு ஏற்பட்டது. இதனால் சில ஆட்டங்களில் அவர் விளையாடவில்லை. அந்த சமயத்தில் ஆஸ்திரேலியாவுக்கு எதிரான தொடரில் விளையாடும் இந்திய அணி அறிவிக்கப்பட்டது. இதில் அவரது பெயர் இடம் பெறவில்லை. ஆனால் அடுத்த சில தினங்களில் இறுதிப்போட்டி உள்பட மும்பை இந்தியன்ஸ் அணியின் கடைசி 3 ஆட்டங்களில் பங்கேற்று விளையாடினார். இதனால் அவரது காயத்தன்மை கிரிக்கெட் வட்டாரத்தில் விவாதப்பொருளாக மாறியது. தான் நன்றாக இருப்பதாக ரோகித் சர்மாவும், அவர் 70 சதவீதம் மட்டுமே உடல்தகுதியுடன் இருப்பதாக இந்திய கிரிக்கெட் வாரிய தலைவர் கங்குலியும் கூறினர். இதைத் தொடர்ந்து ஆஸ்திரேலியாவுக்கு எதிரான டெஸ்ட் போட்டிக்கான இந்திய அணியில் மட்டும் ரோகித் சர்மா சேர்த்துக் கொள்ளப்பட்டார். ஐ.பி.எல். முடிந்ததும் இந்திய வீரர்கள் துபாயில் இருந்து ஆஸ்திரேலியாவுக்கு சென்றனர். ஆனால் ரோகித் சர்மாவுக்கு உடல்தகுதியை நிரூபிக்க அறிவுறுத்தப்பட்டதால் தாயகம் திரும்பினார். சில தினங்களுக்கு முன்பு பெங்களூருவில் உள்ள தேசிய கிரிக்கெட் அகாடமிக்கு சென்ற ரோகித் சர்மா அங்கு உடல்தகுதியை நிரூபிப்பதற்கான பயிற்சிகளை மேற்கொண்டு வருகிறார். இந்த நிலையில் காயம் தொடர்பாக தனது நிலைப்பாடு குறித்து 33 வயதான ரோகித் சர்மா முதல்முறையாக விளக்கம் அளித்துள்ளார். அவர் கூறியதாவது:- எனது காயம் தொடர்பாக மக்கள் என்ன பேசிக்கொண்டிருந்தார்கள் என்பது பற்றி உண்மையிலேயே எனக்கு தெரியாது. ஆனால் இந்திய கிரிக்கெட் வாரியத்திடமும், மும்பை இந்தியன்ஸ் அணி நிர்வாகத்திடமும் எனது காயம் குறித்து தொடர்ந்து தகவல் தெரிவித்த வண்ணம் இருந்தேன். 'இது 20 ஓவர் வடிவிலான போட்டி, அதனால் என்னால் எளிதாக சமாளிக்க முடியும்' என்று மும்பை அணி நிர்வாகத்திடம் நம்பிக்கையுடன் கூறினேன். கடைசி லீக்கில் ஆடுகிறேன், அதில் ஏதேனும் அசவுகரியமாக உணர்ந்தால், பிளே-ஆப் சுற்றில் விளையாடமாட்டேன் என்றும் அவர்களிடம் தெரிவித்தேன். அதன் பிறகே களம் கண்டேன். காயத்தில் இருந்து மீண்டு இன்னும் நன்றாக இருப்பதாக உணர்கிறேன். தசைநாரை வலுப்படுத்துவதற்கான பயிற்சிகளை செய்து வருகிறேன். நீண்ட வடிவிலான (டெஸ்ட்) போட்டிகளில் ஆடுவதற்கு முன்பாக தெளிவான சிந்தனையுடன் இருக்க வேண்டியது அவசியமாகும். அதற்கு எல்லா முயற்சிகளையும் எடுக்க வேண்டும். அதன் காரணமாகவே இப்போது பெங்களூரு அகாடமியில் இருக்கிறேன். தொடை தசைநார் பிரச்சினையை முழுமையாக சரி செய்ய இன்னும் கொஞ்சம் உழைக்க வேண்டி உள்ளது. அதனால் தான் ஒரு நாள் மற்றும் 20 ஓவர் போட்டிகளில் விளையாடுவதற்காக ஆஸ்திரேலியாவுக்கு செல்லவில்லை. ஏனெனில் 11 நாட்களில் 6 போட்டிகளில் தொடர்ந்து விளையாடுவது என்பது சிரமமாகும். அதில் பங்கேற்காததால் கிடைக்கும் 25 நாட்கள் இடைவெளியில் உடல்தகுதியை மேம்படுத்திக்கொண்டால், அதன் பிறகு டெஸ்ட் கிரிக்கெட்டில் சிக்கலின்றி விளையாடலாம் என்று நினைத்தேன். அதனால் குறுகிய வடிவிலான போட்டியில் விளையாடவேண்டாம் என்ற முடிவுக்கு வந்தேன். மற்றவர்கள் ஏன் இதை பற்றி குழம்பிக் கொள்கிறார்கள் என்பது தெரியவில்லை.